02 август 2021, Тошкент вақти: 11:27\nАндижон шаҳри ҳозир ҳам ҳарбийлар назоратида. Жума намозини ўқиш учун шаҳарнинг Девонабой масжидига одатдагидан камроқ одам борди. Пайшанба куни кечқурун Ўзбекистон президенти Ислом Каримов БМТ Бош котиби Кофи Аннан билан телефон орқали сўзлашди. Мулоқот чоғида Андижон воқеалари муҳокама этилди. Расмий маълумотларга кўра, Андижон фожиасида 169 одим нобуд бўлган. Лекин халқаро инсон ҳуқуқлари гуруҳлари ва Ўзбекистон мухолифати вакиллари Андижон фожиасида мингдан ортиқ одам ўлган бўлиши мумкинлигини айтмоқда.\nМулоқот чоғида Ўзбекистон раҳбари БМТ Бош котибига Андижон воқеалари юзасидан халқаро тергов ўтказиш зарурати йўқлигини билдирган. Ислом Каримов Андижонда вазият назорат остига олингани ҳамда тартибсизликлар учун масъул шахслар жавобгарликка тортилишини маълум қилган.\nАндижондаги сўнгги вазиятга оид маълумотларни ўша ердаги ҳамкоримиз Турғунбекдан эшитамиз.\nБМТнинг инсон ҳуқуқлари бўйича мутахассислари Ўзбекистон ҳукуматидан Андижонга бориб у ердаги вазият билан яқиндан танишишга рухсат берилишини сўради.\nТашкилот баёнотига кўра, БМТнинг ноқонуний ва ўзбошимча жазони ижро этиш масалалари бўйича махсус мутахассиси Филип Алстон 13 май куни Ўзбекистон ҳукумати кучлари Андижондаги намойиш қатнашчиларига қарата ўт очгани оқибатида юзлаб одам, жумладан аёллар ва болалар ўлган бўлиши мумкинлигидан чуқур ташвишда экани билдирилади.\nБМТнинг инсон ҳуқуқлари бўйича олий комиссарлиги матбуот вакили Хосе Диазга кўра, ташкилот таклифи пайшанба куни Ўзбекистон ҳукуматига тақдим этилганига қарамай, ҳозирча жавоб олинмаган.\nҚирғизистоннинг Жалолобод вилояти Сизоқ туманидаги Қорадарё қишлоғида Ўзбекистоннинг Андижон вилоятидан қочиб ўтган бошюздан ортиқ одам яшамоқда.\n20 май куни бу лагерда яшаётган ўзбекистонлик қочқинлар дунё ҳамжамиятига йўллаган мурожаатларини халқаро оммавий ахборот воситалари мухбирларига ўқиб эшиттирдилар.\nБугун Туркиянинг Истанбул шаҳридаги Тақсим майдонида Андижон воқеалари норозилик намойиши бўлиб ўтди.\nАнқара шаҳрида ҳам шу каби норозилик намойиши ўтказилиши кутилмоқда.


Фото: © KCNA/REUTERS\nОқ уй расмийлари ва Осиё давлатлари етакчилари Шимолий Корея Дональд Трампнинг Осиёга турнесини ўзига хос тарзда қаршилашидан, бу давлат навбатдаги ракета синовлари ўтказишидан хавфсирашмоқда. Бу ҳақда Politico нашри хабар тарқатди.\n«Ким Чен Ин Дональд Трамп Шарқий Осиёда эканида баллистик ракеталар ёки ҳатто ядровий қурилмалар синовини ўтказиши мумкин. КХДР бундай ҳаракати орқали эскалация ҳолатини янада чуқурлаштириши мумкин», — дея ёзган нашр.\nЁнҳап агентлиги эса жанубий кореялик разведкачилар КХДРнинг ракета объектларида фаолликни қайд этишган, одатда бундай ҳаракатлар ракета синовлари арафасида кузатилади.\nШу билан биргаликда, экспертлар Оқ уй воқеаларнинг бундай ривожига тайёр эканига ишонч билдиришмоқда. Улар шимолликлар бу вақтда ракета синови учириш орқали АҚШ ва иттифоқчиларининг Ким Чен Ин режимига қарши янада жипслашувига сабаб бўлишини айтишмоқда.


Бош сахифа > Янгиликлар > Музей қатағон йилларидан сўйлайди\nМаълумки, яқин 150 йиллик тарихимизда халқимиз бошидан не-не оғир синовлар, қирғину машаққатли, залворли кунлар ўтди. Навоий давлат педагогика институти тузилмасида «Қатағон қурбонлари хотираси музейи»нинг ташкил этилгани ёш авлодга бугунги дориламон кунлар осонликча қўлга киритилмаганини англатиш йўлидаги муҳим қадам бўлди.\nНДПИда халқимизнинг мушкул кунларидан сўйловчи ана шу музейнинг расмий очилиш маросими ўтказилди. Унда вилоят ҳокими Қ. Турсунов, НКМК бош директори Қ. Санақулов, Ўзбекистон Республикаси Вазирлар Маҳкамаси ҳузуридаги Қатағон қурбонлари хотираси давлат музейи директори ўринбосари М. Зикриллаев, институт ректори Б. Дониёров, шунингдек, ўқувчи ва талабалар ҳамда кенг жамоатчилик вакиллари иштирок этди. Унда қатағон йиллари элимиз бошига тушган синовли кунларнинг ортда қолгани, аммо уни бугунги авлод билиши, ҳозирги тинч, осуда дамларга шукрона билан яшаши лозимлиги ҳақида сўз юритилди. Республикамиз бўйлаб барча вилоятларда ташкил этилаётган мазкур музейлар шу жиҳатдан ҳам аҳамиятли экани таъкидланди.\nШундан сўнг НДПИ ўқитувчиси, музей директори Х. Қурбонов қатнашчиларни Чор Россиясининг Ўрта Осиёга босқини, Совет даврида қатағон сиёсати ва мустақиллик даври бўлимларидаги ҳар бир экспонат, архив ҳужжатлари мазмун-моҳияти билан яқиндан таништирди.\nАйниқса, Чор Россиясининг Бухорога босқини тарихи, ўша пайтда муомалада бўлган тангалар намунаси, 1916 йилдаги Туркистон қўзғолони, миллий уйғониш ҳаракати намояндалари — Маҳмудхўжа Беҳбудий, Абдулла Авлоний, Фитрат, Чўлпон каби маърифатпарварларнинг озодлик йўлидаги курашлари баёни, ўша даврда мардикорликка ёлланганларнинг аламли қўшиғи йиғилганларда катта таассурот қолдирди.\n— Музейни ташкил этишда Кармана, Навбаҳор, Қизилтепа, Хатирчи ва бошқа туманларда бўлиб, мингга яқин расм, ҳужжат, қадимий идишлар топишга муваффақ бўлдик, — дейди музей ходими Д. Соипов. — 1980 йиллардаги «пахта иши» кампанияси қатағон қурбони бўлган кишиларнинг оила аъзоларини топиб, улар билан суҳбатлашдик. Қатағон қилинганларни билиш ёшларимиз учун ибратли тарихдир.\n«Пахта иши» қурбонларидан бири Мурод Ҳожиев Кармана туманидаги «Дўрман» маҳалласида туғилган эди. Хушчақчақ, самимий, кўнгли тоза бу инсон ҳамиша ҳалол яшаган. Лекин пахта пунктида ишлаган даврида, 1983 йилда унга «қўшиб ёзиш» ноҳақ айби қўйилиб, тўққиз йилга қамоққа олинди. Бу йилларни М. Ҳожиевнинг қизи Муяссар Эшмуродова кўзда ёш билан хотирлайди.\n— Отам қамалган йилларида мен 7 синфда ўқирдим, — дейди у. — Амаким Нортўхта Ҳожиевнинг адолат истаб бош урмаган жойи қолмади. У киши бизнинг ягона суянадиган тоғимизга айланганди. Чунки отамга туҳмат қилинган, амаким ҳақиқат истаб қайта-қайта шикоят хати ёзганди. Ниҳоят, 1987 йилда отам озодликка чиқди. Лекин аввалги қувноқ, дилкаш инсондан асар қолмаганди. Ноҳақ айбловлар, қамоқхонадаги оғир шароит сабаб отам қандли диабет касалини орттириб қайтди. Нафақа ёшига ҳам етмай, 59 ёшида вафот этди. Отамнинг менинг тўйимни, фарзандларимни ҳам кўролмай кетгани, асоссиз жабр тортгани ҳануз юрагимни ўртайди. Шукрки, адолат қарор топди. Музейда «пахта иши» сабаб ноҳақ қамалганлар қаторида отамнинг ҳам сурати турибди. Бу мен учун қувонч. Илоҳим, юртимиздаги тинчлик абадий бўлсин.\nҚувонарлиси, музейдаги ҳар бир экспонат ёшларга ҳам ўзгача таассурот улашди.\n— Ўзим учун ўтмиш тарихимизга оид бундай катта маълумот олганимдан хурсандман, — дейди Ўзбекистон Республикаси ИИВ Навоий академик лисейида ўқувчиси Р. Холмўминов. — Бу мени янада яхши ўқишга, матонат билан олға интилишга ундади. Келгусида ўртоқларим билан бу музейга яна келишни ният қилдим.\nХулоса ўрнида айтганда, «Қатағон қурбонлари хотираси музейи» ёш авлоднинг тарихий билимини ошириш, аждодларимиз матонати ҳақида кенг тушунчага эга бўлишга муносиб ҳисса қўшиши билан аҳамиятлидир.\nКўрилганлар сони: 2347


Енгил атлетикачиларимиз янгича форматда онлайн машғулот ўтказишди – O'zbekiston Milliy paralimpiya qo'mitasi\nЕнгил атлетикачиларимиз янгича форматда онлайн машғулот ўтказишди\nХабарингиз бор, Олимпия спорт турлари бўйича терма жамоамиз вакиллари карантин даврида онлайн машғулотлар олиб боришмоқда. Бугун ана шундай машғулотлардан бири енгил атлетика бўйича терма жамоамиз учун ташкил қилинди. Тадбирда МОҚ, Ўзбекистон енгил атлетика федерацияси мутасаддилари, спортчи ва мураббийлар иштирок этишди. Машғулотни терма жамоа бош мураббийи Гузал Хуббиева олиб борди.\nТаъкидлаш жоиз, бугунги машғулот янгича табата-машқлар форматида ўтказилди. Дастввал, Гўзал Хуббиева табата-машғулот қандай дастур экани ва унинг хусусиятлари ҳақида гапириб берди. Табата-машғулот анаэробик машқлар рўйхатига киритилган ва бир нечта блокларга бўлинади. Бу тўплаб спортчининг иродасини мустаҳкамлаш ва мушакларини ривожлантиришда катта ёрдам беришини таъкидлади.\nМашғулот танани қиздириш машқлари билан бошланди. Кейин атлетлар навбати билан юклама машқларини бажариб боришди. Тўпламдаги ҳар бир блок алоҳида машқларни ўз ичига олади ва спортчилар уни бажаргач ҳордиқ чиқариб олиш имкониятига эга бўлишади. Бунда машғулот ҳам, дам олиш ҳам 10 сонияни ташкил қилади.\nОнлайн машғулот якунида мураббий спортчилардан янгича йўналиш ҳақидаги фикрларини сўради. Атлетларимиз эса бу методни бир овоздан маъқуллаб, ўзгача ёндашув учун мураббийга ўз миннатдорчилигини билдириб ўтишди. Сўз якунида федерация раҳбарияти спортчилардан доимо хавфсизлик ва карантин қоидаларига риоя қилишларини яна бир карра сўраб қолди.\nЛюдмила Маркеловани табриклаймиз!


Университетнинг энг ёш фахрий докторига айланган футболчини биласизми?\nЭнди эса Маркус Рашфорднинг бутун дунёни лол қолдирган қойилмақом иши хусусида тўхталамиз. Бутун жаҳонда кузатилгани каби Буюк Британия ҳукумати коронавирус инфекциясига қарши курашиш учун карантин тадбирларини жорий этди. Рашфорд FareShare хайрия ташкилотини қўллаб-қувватлади ва мактаб ўқувчиларининг бепул тушлиги учун 20...\nҚизириқ туманида футбол ўйинидаги тортишув 16 ёшли йигитнинг ўлими билан тугади\n2020 йилнинг 23 август куни соат 20:45 да 16 ёшли вояга етмаган А.А. Сурхондарё вилояти Қизириқ тумани «Истиқлол» маҳалласида жойлашган кичик футбол ўйингоҳида футбол ўйнаётган вақти рақиб жамоадаги 16 ёшли вояга етмаган И.Х. билан ўзаро тортишиб, яккама-якка уришиш мақсадида, стадиондан...\nЧемпионлар лигасининг рамзий терма жамоасида Роналду ва Мессига жой топилмади\nЕвропа футбол уюшмалари иттифоқи (УЕФА) 2019/20 йилги Чемпионлар лигасининг рамзий жамоасини эълон қилди.\nАвстрияда учар таксилар жамоатчилик транспорти қаторидан жой олади\nЛойиҳа аввалига йўловчиларсиз ва аҳоли йўқ ҳудудлар устида синовдан ўтказилади. Биринчи вертипортлар(аэромобиллар учун бекатлар) Дунайнинг ҳар икки соҳилида ҳам пайдо бўлади.\nОчиқ спорт майдонидаги илк имтиҳонлар бошланди(Фото)\n20 август куни Ўзбекистон тажрибасида илк бор олий ўқув юртларига қабул имтиҳонларини очиқ спорт майдонларида ўтказиш амалиёти «МИСиС»дан бошланди. Имтиҳонлар ёзма тарзда «Математика», «Физика», «Информатика» ҳамда «Рус тили» фанлари бўйича уч кун давомида Олмалиқ шаҳри «Металлург» спорт мажмуасининг футбол майдонида...\nЙилнинг энг сердаромад аёл спортчиси маълум қилинди\nForbes 2019 йилнинг июнидан шу йилнинг июньm ойи қадар бўлган давридаги энг сердаромад аёл спортчилар рейтингини эълон қилди.\nShowing 41-55 of 935 items.


Н. Назарбоев: Жанаўзен тафтиши 2 ҳафтада тугатилсин\nНурсултон Назарбоев таъкидича, Жанаўзен воқеалари махсус уюштирилган провокацион акциядир.\nҚозоғистон президенти Жанаўзен воқеаси тафтиши учун ҳукумат комиссиясига 2 ҳафталик муддат берди.\nПрезидент матбуот хизматига таяниб берилган хабарларга кўра, Ақтауда бўлган йиғилишда президент вице-премер Умурзак Шукеев бошчилигидаги ҳукумат комиссиясига Жанаўзендаги тўқнашувлар сабабини ўрганиш билан бирга муаммони ҳал қилиш бўйича конкрет таклифларни ҳам ишлаб чиқишни топширган.\nБундан ташқари, Қозоғистон президенти мамлакат Бош прокуратураси ҳамда Ички ишлар вазирлигига Жанаўзендаги тартибсизликлар бўйича барча қонунбузарликларни тафтиш қилишни ҳамда бу жараённи очиқ-ошкора олиб боришни топширди.\nБир неча қозоқ агентликлари хабарига кўра, Назарбоев Жанаўзен воқеаларини “провокацион характердаги режалаштирилган акция”, деб билиши ҳамда буни “акциянинг пухта режалаштирилгани ва ўтказилган вақти” ҳам кўрсатиб турганини айтган.\nХабарларга кўра, президент Нурсултон Назарбоев 16 декабр куни Жанаўзенда кўтарилган тартибсизликларга оид ҳукумат комиссияси ва куч ишлатар тузилмалари суриштирувларини шахсан назоратига олишидан огоҳлантирган.\n23 декабр куни Ақтаудаги Каражанбасмунайгаз компанияси биноси ёнига йиғилган 500 га яқин нефтчи уларни ўз иш жойларига тиклаш тўғрисидаги талаб битилган мурожаатга имзо йиғиш кампаниясини бошлади.\nБундан бир неча кун муқаддам шу йилнинг май ойида ишидан айрилган собиқ ишчиларни ишга тиклаш масаласи кўриб чиқилиши ваъда қилинган, аммо уларга республиканинг бошқа минтақаларидаги корхоналардан иш берилиши мумкинлиги айтилган эди.\nБугун Ақтау марказига йиғилган нефтчиларни ҳукуматнинг бу таклифи қониқтирмаяпти ва улар аввалги иш жойига тикланишини талаб қилмоқдалар.\nНефтчиларни қувватлаган аҳоли вакиллари эса бугун Ақтау шаҳри марказига йиғилиб, сўнгги 6 ой ичида оғир моддий аҳволда ҳаёт кечирган ва тўхтовсиз митинглардан хориган ишчилар ҳамда уларнинг оилалари ҳақлари тўлиқ тикланишини талаб қилмоқдалар.\nЖанаўзен нафтчиларини қувватланган норозилик намойишлари Ақтау шаҳрида 18 декабр кунидан буён давом этмоқда.\nЭслатамиз, 16 декабр куни Жанаўзенда бораётган намойишлар ва полиция ўртасида кўтарилган тўқнашувлар чоғида расмий маълумотларга кўра, 16 киши қурбон бўлган, 108 киши жароҳатланган. Аммо, норасмий маълумотларда ўлганлар сони бундан бир неча барорбар кўп экани айтилмоқда.\nШу каби норасмий манбалар илгари сурган барча маълумотларнинг ўрганилиши ҳамда Жанаўзен воқеалари бўйича илгари сурилган барча тахминларга 2 ҳафта ичида ойдинлик киритилишини талаб қилаётган президент Назарбоев 22 декабр куни ушбу минтақадаги раҳбарларни ҳам ишдан олди.\nБулар орасида Манғистау вилояти ҳокими Кримбек Кушербаев ва "Самрук-Казына" давлат жамғармаси бошқаруви раиси бўлган Назарбоевнинг куёви Тимур Кулибоевлар бор.\nТимур Кулибаевни нега ишдан олаётгани ҳақида президент аниқ изоҳ бермади. Аммо, Кулибаев раҳбарлигидаги "Самрук-Казына" давлат жамғармаси муаммога асосий маъсул "КазМунайГаз" ширкати акцияларининг 100 фоизига эгалик қилади.\nПрезидент фармони билан эндиликда Манғистауга Бовуржон Муҳамеджанов ҳокимлик қиладиган бўлди. "Хабар" телеканалига кўра, "КазМунайГаз" ширкатига Лаззат Киинов раҳбар қилиб тайинлаган.\nЛаззат Киинов ишга киришибоқ, собиқ нефтчиларни қабул қилишга тайёр эканини билдирди ва унинг 23 декабр куни Ақтауга йиғилган собиқ нефтчилар билан учрашиши кутилмоқда.\nҚозоғистон президентининг воқеалар содир бўлганидан 1 ҳафта ўтибгина ўнлаб одамнинг ҳаётига нуқта қўйган Жанаўзен воқеалари суриштируви ҳақида янграган кескин баёнотлари айни кезда қозоғистонликлар томонидан турлича баҳоланмоқда.\nЖумладан, “Азат” партияси бош котиби Амиржан Кўсанов Манғистауга Қозоғистон Ички ишлар вазирлигининг собиқ вазири Бовуржон Муҳамеджановнинг олиб келингани аҳволни ўнглашига бироз шубҳа билан қарайди.\n- Бовуржан Муҳамеджанов ИИВ вазири бўлган ва унинг ўша кезда қилган ишлари ҳеч кимнинг ёдидан кўтарилмаган, халқ буни хотирлайди. Ўшанда Алтинбек Сарсенбаев, Заманбек Нуркадиловлар ўлдирилган эди. Бу ярим-ёрти чоралар нима иш беришини вақт кўрсатади энди, - дейди Амиржан Кўсанов.\n“Адилет” партияси етакчиси Максут Нарикбоевга кўра эса раҳбарларнинг шу тариқа алмаштирилгани айни вазиятда жуда тўғри қарордир.\nУнинг фикрича, президентнинг куёви бўлмиш Кулибаев "КазМунайГаз"дан юқори турувчи "Самрук-Казына" давлат жамғармасига раҳбар сифатида бу муаммони 6 ойдан буён ҳал эта олмагани учун жуда тўғри жазоланган.\nСиёсатнинг фикрича, айни воқеа келгусида президентга ўриндош ўлароқ кўрилаётган Кулибаев обрўсига путур етказмай қолмайди.\n- Бу воқеанинг туб илдизи адолатсизликка бориб тақалади. Адолат талабига риоя этилмагани, ижтимоий адолатсизликка йўқ қўйилгани боис бу муаммо юзага чиқди. Бу жуда жиддий хатодир, - дейди “Адилет” партияси етакчиси Максут Нарикбоев.\nАйни кезда мамлакатдаги бир қатор мухолиф партиялар фаоллари Жанаўзен воқеалари бўйича уларнинг иштирокидаги мустақил комиссия тузиш талабида давом этмоқдалар.\nСўнгги маълумотларга кўра, бугун Алматида бўлган матбуот анжуманида турли партиялар етакчилари Жанаўзен қурбонлари хотирасига мамлакатда мотам эълон қилиниши ҳамда 2012 йилнинг 15 январида бўладиган парламент сайловини кечиктиришни таклиф қилмоқдалар.


22:47 / 16.05.2017 7311 pdf Ўқиш режими + -\n4680. Ибн Аббос розияллоҳу анҳумодан ривоят қилинади:\n«Биз Расулуллоҳ соллаллоҳу алайҳи васалламнинг ҳузурларида ўтирган эдик, бирдан Али келиб:\n«Ота-онам сизга фидо бўлсин, эй Аллоҳнинг Расули! Қуръон менинг кўксимдан чиқиб кетмоқда. Уни (ёдлашга) қодир бўла олмаяпман», деди.\n«Эй Абул Ҳасан! Сенга Аллоҳ улар ила манфаат берадиган ва сен ўргатганларга ҳам манфаат берадиган ҳамда ўрганган нарсангни кўксингда собит қиладиган калималарни ўргатиб қўяйми?» дедилар.\n«Ҳа, эй Аллоҳнинг Расули! Менга ўргатинг», деди.\n«Қачон Жумъа кечаси бўлганда, агар кечанинг охирги учдан бирида туришга қодир бўлсанг, албатта, у шоҳид бўлинган соатдир. Унда дуо ижобат бўладир. Биродарим Яъқуб ўз ўғилларига «Сизлар учун Роббимдан истиғфор сўрарман», деган. У буни Жумъа кечасини келишини (кўзлаб) айтган.\nАгар қодир бўлмасанг, унинг ўртасида тур. Агар бунга ҳам қодир бўлмасанг, аввалида тур. Тўрт ракъат намоз ўқи. Биринчи ракъатда «Фотиҳа» билан «Яасин» сурасини ўқи. Иккинчи ракъатда «Фотиҳа» билан «Ҳаа мийм» – «Духон» сурасини ўқи. Учинчи ракъатда «Фотиҳа» билан «Алиф. Лаам. Мийм. Танзийлу…» – «Сажда» сурасини ўқи. Тўртинчи ракъатда «Фотиҳа» билан муфассалдаги «Таборак» сурасини ўқи. Қачон ташаҳҳуддан фориғ бўлсанг, Аллоҳга ҳамд айт ва Аллоҳга гўзал сано айт. Менга яхшилаб саловот айт. Бошқа набийларга ҳам. Мўминлар ва мўминалар ҳамда сендан олдин иймон билан ўтган биродарларинг учун истиғфор айт. Ана ўшалардан сўнг «Аллоҳим! Мени боқий қолдирган чоғингда маъсиятларни доимо тарк қилиш ила раҳм қилгин. Мени ўзимга бефойда бўлган нарсага уринмаслик ила раҳм қилгин. Мени Сени мендан рози қиладиган яхши назар ила ризқлантиргин. Аллоҳим! Эй осмонлару ерни йўқдан бор қилган Зот! Эй жалол, икром ва мислсиз иззат эгаси! Эй Аллоҳ! Эй Роҳман! Жалолинг ила, юзингнинг нури ила сўрайман! Қалбимга Китобингни Ўзинг менга ўргатганингдек ёд олишни лозим қилгин! Уни Сени мендан рози қиладиган тарзда тиловат қилиш ила ризқлантиргин.\nАллоҳим! Эй осмонлару ерни йўқдан бор қилган Зот! Эй жалол, икром ва мислсиз иззат эгаси! Эй Аллоҳ! Эй Роҳман! Жалолинг ила, юзингнинг нури ила сўрайман! Китобинг ила кўзимни мунаввар қилгин. У билан тилимни равон қилгин. У билан қалбимни очгин. У билан кўксимни кенгайтиргин. У ила баданимга амал қилдиргин. Чунки ҳақда менга Сендан ўзга ёрдам бера олмас. Уни Сендан ўзга бера олмас. Аллоҳда бошқада куч ҳам, қувват ҳам йўқ», дегин.\nЭй Абул Ҳасан! Буни уч ёки беш ёки етти Жумъа қилгин. Аллоҳнинг изни ила ижобат қилинурсан. Мени ҳақ ила юборган Зот ила қасамки, бу ҳеч бир мўминни четлаб ўтмаган», дедилар».\n«Аллоҳга қасамки, беш ёки етти (Жумъа) ўтиши билан Али Расулуллоҳ соллаллоҳу алайҳи васалламнинг ҳузурларига худди аввалгига ўхшаш мажлисга келди ва:\n«Эй Аллоҳнинг Расули! Авваллари тўрт оят ёки шунинг атрофидагинани ёд олар эдим. Қачон уларни ўқийман десам, ёдимдан чиқиб қолар эди. Бугун эса қирқ ва унинг атрофдагини ёд олмоқдаман. Қачон уларни ўқисам, худди Аллоҳнинг Китоби кўзим олдида тургандек бўлади. Ҳадисни ҳам эшитар эдим. Агар қайтармоқчи бўлсам, ёдимга келмас эди. Бугун ҳадисларни эшитаман, агар уларни айтиб берсам бир ҳарфини ҳам қолдирмайман», деди.\n«Мўминсан! Каъбанинг Робби ила қасам, эй Абул Ҳасан!» дедилар».\n(Ҳадис ва ҳаёт китоби)\n22:48 / 16.05.2017 2617\n22:50 / 16.05.2017 2501\n124322 20:05 / 26.09.2017\n6924 17:47 / 06.01.2018\nШайтон алайҳи лаъна инсоннинг энг катта душманидир. Унга қулоқ солган одам икки дунё бахтсаодатидан маҳрум бўлади. Шайтоннинг энг кучли қуроли бу васвасадир. давоми...\n8169 18:54 / 23.09.2017\n2759 20:43 / 19.12.2017


30 ноябр 2020, Тошкент вақти: 03:27\nТуркманча ҳаж маршрутига Кўҳна Урганч шаҳрини мўғул истилочиларидан ҳимоя қилишда шаҳид бўлган шайх Нажмиддин Кубро мақбараси ҳам киритилган.\nТуркманистон ҳукумати бу йил муборак Ҳаж зиёратини бекор қилди. Ҳукумат фикрича, мамлакат ичидаги қадамжоларни зиёрат қилиш Ҳажнинг ўрнини боса олади.\nҚурбон ҳайити муносабати билан мамлакат ичида уюштирилаётган зиёрат Тошҳовуз вилоятидаги қадамжоларни кўздан кечириш билан бошланди.\n“Тошҳовуз аэропортида меҳмонлар зўр қувонч билан, анъанавий нон-туз билан кутиб олинди”¸ дейилади Туркманистон давлат ахборот агентлиги хабарида.\nЗиёратчилар автобусларга ўтириб¸ Кўҳна Урганч шаҳрини мўғул истилочиларидан ҳимоя қилишда шаҳид бўлган шайх Нажмиддин Кубро ва унинг 360 муриди мақбарасига йўл олдилар.\nТошҳовуз вилоятида уларнинг яна “Ошиқ Ойдин Пир”, “Маҳмуд Замахшарий”, “Билол бобо” каби зиёратгоҳларга бориши айтилмоқда. Зиёрат қилинадиган жами 40 дан зиёд қадамжо орасида зардуштийлик давридан қолган Манғуш обидаси ҳам бор.\n“Бу қадамжолар асрлар давомида зиёрат қилинади. Улар туркман халқининг мардлиги ва жасурлиги, унинг озодлик ва бунёдкорлик ғояларига содиқлиги тимсолларидир”¸ дейилади Туркманистон давлат ахборот агентлиги хабарида.\nАгентлик томонидан тарқатилган пресс-релизда саёҳат маршрутига алоҳида эътибор қаратилган.\n“Зиёрат маршрути Амударёга қурилган янги темир йўл кўприги орқали ўтади. Минтақадаги энг йирик бу иншоот жорий йилнинг сентябрида фойдаланишга топширилди”¸ дейилади пресс-релизда.\nТуркманистондан олинган расмий ахборотни ўқишда давом этамиз.\n“Зиёратчилар уйларига қайтгач, ўз оилалари ва яқинлари даврасида байрамни нишонлайдилар ва шубҳасиз, қалбларида абадий қоладиган ушбу зиёрат хотиралари билан ўртоқлашадилар”¸ дейилади хабарда.\nБу йил Туркманистон ҳукумати диндорларнинг чўчқа гриппига чалинишининг олдини олиш мақсадида муқаддас Маккаю Мадинага Ҳаж зиёратини бекор қилишга қарор қилди. Бироқ Ҳаж ўрнига уюштириб берилаётган саёҳат бундан кўра кўпроқ баҳсу-мунозараларга сабаб бўлмоқда.\nАшхободлик ёзувчи Аманмурад Бугаев Ҳажни бошқача зиёратга алмаштириш¸ ҳатто диндор бўлмаганлар учун ҳам ғалати кўринишини айтади.\n- Бу кутилмаган ҳодиса булди. Мен ўзимни жуда диндор одам, деб ҳисобламайман. Аммо Ҳаж зиёратини мамлакат ичидаги мақбаралар ва кадимий ёдгорликларни айланмоқ билан алмаштириш¸ деганига тушуна олмаяпман. Бизда ҳамма нарса ёпиқ бўлгани учун бундан қандай мақсад кўзланганига ақлим етмаяпти¸ дейди туркман ёзувчиси.\nТуркманистонда ҳафта кунлари, йил ойлари номларини ўзгартирган, мамлакатда пенсияларни бекор қилган, барча ҳамшираларни ишдан ҳайдатган, тилла тиш қўйишни тақиқлаган, ҳайдовчилик гувоҳномасини олиш учун “Руҳнома” бўйича имтиҳонни жорий этган, машиналарда радио эшитишни ман қилган ва яна сон-саноқсиз бемаъни ишларни қилган президент - марҳум Сапармурод Ниёзов эди.\n2007 йилдан буён президентлик курсисида ўтирган Қурбонқули Бердимуҳаммедов Туркманбоши жорий этган айрим бемаъни қарорларни бекор қилди.\nАммо яқиндан бошлаб унинг ҳам "туркманбошилик"ка очиқдан-очиқ мойиллиги фош бўла бошлади. Бир неча ой олдин Туркманистон ҳукумати туркман ёшларининг хорижда ўқишларини тақиқлади. Энди эса чўчқа гриппи важи билан диндорлар мамлакат ташқарисига чиқарилмаётир. Туркман мухолифатчиси Холмудод Суюновга кўра, ҳукуматнинг бундай сиёсати ўзгача фикрловчиларнинг пайдо бўлишига қарши йўналтирилган.\n- Туркман халқи ҳозирги кунда фақат битта нарсага, у ҳам бўлса Худога ишонаяпти. Агарда давлат ичида диндорлар сони кўпайса¸ улар ҳукумат қарашидан ўзгача фикрларни билдириши мумкин. Бундан қўрқадиган ҳукумат одамларнинг Ҳажга боришини ҳам манъ килди¸ дейди қувғиндаги туркман мухолифатчиси.


Давлат дастурлари – мустақиллик пойдевори\nЭлимиз 26 ёшда. Кўҳна тарих олдида ғоят қисқа муддат. Аммо бу фурсатни инсон умри билан таққослайдиган бўлсак, ушбу давр мобайнида кечагина туғилган гўдак бугун ўз мустақил фикрига эга баркамол инсонга, эзгу орзу-истакларига етишиш мақсадида лочиндек парвозга шай навқирон йигитга айланади. Навқирон юртимиз ҳам қисқа фурсат ичида дунё харитасидан муносиб жой олди. Ўзининг тараққиёт йўлини танлаб улгурган ёш давлатни жаҳон ҳамжамияти таниди.\n26 ёш. Инсон баркамоллигининг муҳим нуқтаси. Бор бўй-басти ила эзгуликка йўғрилган умрнинг дебочаси, чексиз имкониятлар даври. Демак, мустақил Қозоғистон учун ҳам ўтган давр ҳаётий сабоқлар, сабоқлардан чиқарилган тўғри хулосалар, порлоқ келажак сари ташланган залворли қадамлар йили ва йўлидир.\nДарҳақиқат, ўтган тарихий даврда диёримизда асрларга татигулик улкан бунёдкорликлар, эзгу ишлар амалга оширилди. Мустақил Қозоғистон тарихи саҳифаларига нафақат ўтган йиллар, балки ҳар бир кун зарҳал ҳарфлар билан битилди. Кун сайин гуллаб-яшнаётган юртимиз улкан бунёдкорлик ва қурилиш майдонига айланди. Шаҳару қишлоқларимиз кундан кунга чирой очмоқда. Янги таълим даргоҳлари, тиббиёт муассасалари, спорт иншоотлари, савдо марказлари, тўйхоналар ва маиший хизмат кўрсатиш шохобчалари барпо этилди. Ҳаётимизнинг қайси жабҳа ва соҳасига назар ташламанг, янгиликлар ва ислоҳотларнинг ижобий натижасини кўрасиз.\nБугунги кунда жаҳон ҳамжамиятини бутун дунёда ҳукм сураётган иқтисодий таназзул ташвишга солаётган бир пайтда мамлакатимизда ҳар соҳада юқори кўрсаткичлар қайд этилмоқда. Ўзгаларнинг ҳавасини келтираётган бу ижобий ўзгаришлар халқимизнинг меҳнатсеварлиги, фидойилиги ва ҳукуматимизнинг одил сиёсати натижасидир. Юртимизда 130дан зиёд миллат вакиллари тинч-тотув истиқомат килаётганлигини ҳам алоҳида таъкидлаш жоиз.\nДарҳақиқат, сўнгги йилларда юртимизда кенг кўламли ислоҳотлар босқичма-босқич, тизимли ва мажмуавий равишда, изчил амалга оширилмоқда. Президент Н. Назарбаев «Келажакка йўлланма: маънавий янгиланиш» дастурий мақоласида қозоғистонликларни рақобатбардош бўлишга чорлади. «Ҳозирги кунда одамнинг ўзигина эмас, бутун халқнинг ўзи рақобатбардошлик қобилиятини кучайтирсагина муваффақиятга эришиш имкониятини қўлга киритади.Рақобатбардошлик қобилияти деганимиз – миллатнинг минтақавий ёки дунёвий бозорда баҳоси ёки бўлмаса сифати жиҳатидан бошқалардан яхшироқ нарсаларни таклиф эта олиши. Бу моддий маҳсулотгина эмас, шу билан бирга, билим, хизмат, интеллектуал маҳсулот ёки сифатли меҳнат захиралари бўлиши мумкин.\nКелажакда миллатнинг муваффақиятли бўлиши унинг табиий бойлиги билан эмас, балки одамларининг рақобатбардошлик қобилияти билан белгиланади. Шунинг учун ҳар бир қозоғистонлик, қолаверса бутун миллат ХХI асрга муносиб хислатларга эга бўлиши керак. Масалан, компьютер саводхонлиги, чет тилларни билиш, маданий очиқлик сингари омиллар ҳар кимнинг олға босиши учун ўта зарур шартлардан ҳисобланади. Шу сабабли “Рақамли Қозоғистон”, “Уч тилли таълим”, “Маданий ва конфессиялараро тотувлик” сингари дастурлар – миллатимизни, яъни барча қозоғистонликларни ХХI аср талабларига тайёрлаш омилларидир», – деб ёзади Элбоши.\nМазкур вазифанинг рўёбга чиқарилиши мамлакатимиз олдида турган муҳим вазифа – дунёнинг ривожланган демократик давлатлари қаторидан жой олишда асос бўлиб хизмат қилади.\nТарихимизга олтин давр бўлиб кирган бу буюк марра муносабати билан ўтган вақт мобайнида ҳаётимиз сифати, мамлакатимиз қиёфаси қандай ўзгариб бораётгани, қандай ютуқ ва натижаларга эришганимиз, ижтимоий йўналтирилган бозор иқтисодиётига асосланган очиқ демократик давлат ва фуқаролик жамиятини барпо этиш йўлида қандай суръатлар билан ривожланиб бораётганимизни баҳолаш эҳтиёжи туғилмоқда.\nМаълумки, Қозоғистон 1991 йили ўз мустақиллигини қўлга киритганидан сўнг умрини ўтаб бўлган мустабид, маъмурий-буйруқбозлик, режали-тақсимот тизимидан воз кечиб, «Қозоғистон модели” деб ном олган ўз тараққиёт йўлини танлаб олди.\n1997 йили «Қозоғистон-2030», сўнг «Қозоғистон-2050» Стратегик дастурларида ижтимоий-иқтисодий ислоҳотлар белгиланиб, улар босқичма-босқич амалга оширилди.\nМустақил ривожланиш йилларида – тарихан қисқа бир даврда юртимиз янги ва улкан марраларни қўлга киритди, натижада мамлакатимизнинг қиёфаси бутунлай ўзгариб, жаҳон ҳамжамиятидаги ўрни ва нуфузи юксалиб бормоқда. Айни пайтда барчамиз бир ҳақиқатни англаб олишимизни истардим. Яъни, эришилган бундай марралар – муттасил ривожланиб бораётган иқтисодиётга асосланган, очиқ демократик ҳуқуқий давлат қуриш, инсон, унинг манфаатлари, ҳуқуқ ва эркинликлари сўзда эмас, амалда олий қадрият даражасига кўтарилган, жаҳон миқёсида обрў-эътибор қозонган жамият барпо этиш борасида олдимизга қўйилган юксак мақсадга қаратилган узоқ ва мураккаб йўлнинг бир қисми, холос.\nБу йўлда биз дуч келишимиз мумкин бўлган шундай бир хавф борки, у ҳам бўлса, эришилган ютуқларга маҳлиё бўлиб, хотиржамлик кайфиятига берилиш, асл воқеликдан узилиб қолиш хавфидир. Ушбу хатар мамлакатимиз тараққиётининг самарадорлиги ва истиқболига салбий таъсир кўрсатиши мумкин.\nЖаҳон миқёсида глобаллашув ва рақобат тобора кучайиб бораётган бугунги замонда биз дунёда эгаллаб турган ўрнимизни холисона ва танқидий баҳолашимиз, тобора ошиб бораётган ҳаёт талабларига жавоб беришимиз, кечаётган давр билан ҳамқадам бўлишимиз шарт.\nМустақиллик йилларида босиб ўтган йўлимиз ва тўплаган тажрибамизни холисона баҳолаш Қозоғистон танлаган моделнинг нақадар тўғри эканини ва шу йўлдан бундан буён ҳам оғишмай қатъият билан боришимиз зарурлигини яққол кўрсатмоқда.\nЭлбошининг «100 аниқ қадам» Миллат режаси мамлакатимизни демократик янгилашнинг бугунги босқичдаги энг муҳим йўналишларидан бири – қонун устуворлиги ва қонунийликни мустаҳкамлаш, шахс ҳуқуқи ва манфаатларини ишончли ҳимоя қилишга қаратилган суд-ҳуқуқ тизимини изчил демократлаштиришга хизмат қилмоқда.\nҚозоғистонда кейинги йилларда сунъий йўлдош алоқа тармоғи орқали телерадиодастурларни тарқатиш йўлга қўйилди. Собиқ МДҲ давлатлари орасида Россиядан кейин иккинчи бўлиб, Қозоғистоннинг ўз сунъий йўлдошига эга бўлгани ҳам эътиборга лойиқ. Бугунги кунда мамлакатимиз телекоммуникациялар тизими дунёнинг 180та мамлакатига 28та йўналиш бўйича тўғридан-тўғри чиқадиган халқаро каналларга эга. Юртимиздаги телерадиоканаллар томонидан тайёрланаётган кўрсатув ва эшиттиришлар Интернет глобал тармоғи орқали реал вақт режимида жаҳонга узатилмоқда.\nШунингдек, бошқарув тизимини такомиллаштириш, ортиқча бюрократик тўсиқларни бартараф этиш мақсадида «Тадбиркорлик фаолияти соҳасида рухсат бериш тартиб-қоидалари тўғрисида» Қонунини ишлаб чиқиш ва қабул қилиш муҳим аҳамият касб этади. Унда тадбиркорлик фаолиятини юритиш учун зарур бўлган рухсат бериш қоидаларининг қатъий чекланган рўйхати, турлари аниқ белгилаб қўйилади ва интернет тизимида «Бизнесни Президент томонидан ҳимоялаш” деб номланган саҳифа очилиб, тадбиркорликка қўйилган тўсиқ ҳақида ҳар бир қозоғистонлик Президентга тўғридан-тўғри ёзиб юбора олади.\nЮртимизда ўтган йиллар давомида бозор иқтисодиёти соҳасидаги ўзгаришларнинг ишончли қонунчилик базасини шакллантириш борасида амалга оширилган улкан ишлар ҳеч кимга сир эмас.\nПрезидентимизнинг «Қозоғистоннинг ижтимоий такомиллашуви: оммавий меҳнат жамияти сари 20 қадам» деб номланган концепциясидан келиб чиққан ҳолда эски ғоя янгиланади. Унда дунёдаги барча иқтисодий ва маданий бойликлар, тамаддун эришган ютуқлар инсоннинг жисмоний меҳнати меваси эканлиги исботланган. Президентимиз ғояси бўйича «пул бўлса – чангалда шўрва” деган фикр унутилади.\nАлбатта иқтисодиёт, моддий таъминот инсон учун энг зарурий эҳтиёждир. Бироқ инсон ҳаётида шундай қадриятлар борки, уларни ҳеч қандай зебу-зийнат, инжу-жавоҳирлар билан алмаштириб, тенглаб, баҳолаб бўлмайди. Улар ҳақида Президентимиз маънавий янгиланиш дастурида батафсил маълумот берган.\nБугунги кунда амалга оширилаётган ислоҳот ва янгиланишлар жараёни бутун жамиятимиз, саховатли заминимизда яшаётган ҳар бир инсонни амалий ишларга сафарбар этадиган умумий мақсадга айланиши учун барча имкониятларни ишга солайлик, эл-юртимиз манфаати, она Ватанимизнинг равнақи ва келажаги учун бир ёқадан бош чиқариб, меҳнат қилайлик.\nОзод ва обод юртга байрамлар, тўйлар ярашади. Шу кунларда вилоятимизнинг барча маданий-маърифий муассасалари, таълим даргоҳлари, ишлаб чиқариш корхоналари, кутубхона ва маданият уйларида «Мустақиллик биз учун ўзлигимизни англаш, юрт тинчлиги ва барқарорлигининг, инсон манфаати, эркинлиги ва фаровонлигининг, биз кўзлаган демократик жамият барпо этишнинг гаровидир», деган эзгу ғояни ўзида акс эттирган давра суҳбатлари, учрашувлар бўлиб ўтмоқда. Улар ҳар бир қозоғистонлик учун янги марраларни белгилаб, юксалишга замин ҳозирлайди. Мустақиллик куни муборак, азизлар!\nБаҳорой ДЎСМАТОВА, 2017-12-15, 19:47 164


17:51 / 24.03.2016\nБугун, 24 март куни голландиялик афсонавий футболчи ва мураббий Йоҳан Кройфф 68 ёшида оламдан ўтди. Бу ҳақда у ҳақдаги сайтда маълум қилинди.\n20 асрнинг энг кучли футболчиларидан бири сифатида тилга олинган Кройффнинг ўлимига саратон хасталиги сабаб бўлди.\nКройфф футболчилик фаолиятининг катта қисмини «Аякс» ва «Барселона» жамоаларида ўтказган. У 9 марта Голландия чемпиони бўлган, ЕЧЛда бош кубокни 4 марта боши узра кўтарган, Испания чемпиони ва 1974 йилги жаҳон вице- чемпиони ҳисобланарди. Бундан ташқари, у 3 марта «Олтин тўп» олган.\nУ мураббий сифатида «Аякс» жамоаси билан Кубок эгалари кубоги ҳамда 2 марта Голландия Кубогини қўлга киритганди. Кейинроқ, «Барселона» жамоаси бошқарувига келиб, Испания чемпионатидаги 4 марта чемпионлик ва Европа чемпионлар лигасидаги 1 марта ғолибликка эришганди. Айнан у каталонияликлар жамоасига тотал футбол асосидаги тики-така услубини олиб кирганди. Кейинчалик, унинг шогирдлари Хосеп Гвардиола ва Луис Энрике бу услубни муваффақиятли тарзда ривожлантиришди.\nКройффнинг ўзи 2009 йилдан буён Каталония терма жамоаси мураббийи сифатида фаолият юрита бошлаганди.\nКройффга ўпка саратони ташхиси қўйилди\n"Мен саратон билан курашда 2:0 ҳисобида олдиндаман, лекин ўйин ҳали тугагани йўқ" (Йоҳан Кройф, 13 февраль 2016)\n— Mr.Twister (@yoshulli_) 24 марта 2016 г.


Янги схемани фош қилишнинг мураккаб томони шунда эдики, бу каби тузилмалар билан алоқага киришадиган одамлар аввал бошдан узоқ вақт кутишга тайёр бўлишади. Фирибгарларга айнан шу ҳолат жуда қўл келади\nТОШКЕНТ, 26 фев — Sputnik. Россияда одамларни молиявий пирамидаларга жалб қилишнинг янги схемалари пайдо бўлди, 3D-принтерлар ёрдамида уйлар қурилишига инвестиция киритиш ва саёҳат йўлланмалари шулар жумласидандир. Бу ҳақда "Известие" нашрига таянган ҳолда РИА Новости хабар бермоқда.\nБанк вакилининг айтишича, фирибгарлар ностандарт ечимлардан фойдаланган ҳолда трендларни ярата бошлаганлар.\n"Ўтган йили пирамидалар асосчилари фуқароларни 3D-принтер ёрдамида турар-жойлар қурилишига инвестициялар киритишга жалб қилган", — дея таъкидлади Россия Марказий банки вакили Валерий Лях.\nМолиявий фирибгарликлар бўйича эксперт Олег Анисимов эса бундай технологиядаги қурилиш ҳақиқатда мавжудлигини тасдиқлади. Аммо, гап фирибгарлар ҳақида борар экан, бу ерда реал фаолият тўғрисида гапириш ноўрин.\nЯнги турдаги фирибгарликнинг яна бир кўриниши - дунё бўйлаб саёҳат путёвкаларини бозор нархидан 50% арзонлаштириб сотиш ҳисобланади. Россия банки маълумотига кўра, шунга ўхшаш бир қатор пирамидалар аниқланган. Уларда тахминан 500 нафаргача иштирокчиларни санаш мумкин.\n"Кўршапалак уяси": Ўзбекистонда янги молиявий пирамида оммалашмоқда\n"Бундай опцияга эга бўлиш учуе инсон ҳар ой ташкилотчи ҳисобига камида юз доллар ўтказиши керак, ва камида беш нафар таниши ёки дўстларини чақириши лозим. Ҳар бир янги иштирокчи учун келишилган суммадан ташқари улар киритадиган бадалдан фоизлар ўтказилади. Мана шу қоидаларга амал қилган ҳолда мижоз бир йидан сўнг арзон йўлланмаларга даъвогарлик қилиши мумкин эди", - деб айтишди идорада.\nУшбу схемани фош қилишнинг мураккаб томони шунда эдики, бу каби тузилмалар билан алоқага киришадиган одамлар аввал бошдан узоқ вақт кутишга тайёр бўлади. Фирибгарларга айнан шу жуда қўл келади.\n"Аксарият ҳолларда одамлар ўша ташкилотчилар пулларни йиғиб, кўздан ғойиб бўлгандан сўнггина ҳамма ёққа жар сола бошлайдилар", - дея тушунтиришди Марказий банкда.


Тошкент шаҳридаги мактабда рўмолли қизларнинг дарсга киритилмагани ҳақидаги хабарларга изоҳ берилди - Халқ сўзи\nТошкент шаҳридаги мактабда рўмолли қизларнинг дарсга киритилмагани ҳақидаги хабарларга изоҳ берилди\n18:22 13 Январь 2021 Жамият\nКуни кеча ижтимоий тармоқларда «Айтишларича, Тошкентдаги 168-мактабда рўмолли қизлар мактабга киритилмабди» сарлавҳаси остида хабарлар тарқалди.\nМазкур ҳолат юзасидан пойтахтимизнинг Чилонзор тумани халқ таълими бўлими махсус ишчи гуруҳи ўрганиш олиб борди.\n«Хабарингиз бор, 11 январдан барча умумтаълим мактабларида III чорак дарслари бошланди. Жумладан, 168-сонли умумий ўрта таълим мактабида ҳам ўқувчилар тўлиқ карантин қоидаларига амал қилган ҳолда назорат остида таълим жараёнида иштирок этишмоқда. Ўрганишлардан сўнг, маълум бўлдики, дастлабки дарс кунида ўнга яқин ўқувчи қиз мактабга рўмолда ўқишга келган. Қизлар ва уларнинг ота-оналарига мактаб маъмурияти томонидан кўча-кўйда фарзандлари рўмолда юришлари мумкинлиги, аммо дарс чоғида тўлиқ кийиниш тартиб-қоидаларига амал қилишлари лозимлиги тушунтирилган. Бироқ, ижтимоий тармоқда қайд этилганидек, рўмолли қизларнинг дарсларга қўйилмаганлиги ҳақидаги маълумот ўз исботини топмади.\nАввал хабар қилганимиздек, уйдирма ва бўҳтон хабарлар тарқатишдан кўра, аниқ далилларга таянган ҳолда маълумот берсангиз айни муддао бўларди. Ростдан ҳам шундай ҳолатнинг гувоҳи бўлган бўлсангиз нега чўчийсиз?! Сизнинг фарзандингиз қайси синфда ўқийди, исми-шарифи ким? Қачон мактабга киритилмади? Қолаверса, чоп этилган хабарда мактаб директори шахсиятига тегишингизни қандай оқлаш мумкин», дейилади хабарда.


УЗР СЎРАШНИ БИЛИНГ! » MUZAFFAR.UZ\nУЗР СЎРАШНИ БИЛИНГ!\nОилада уч нафар қиз эдик – дея ҳикоясини бошлади Азиза опа. Онам касаллик туфайли анча йиллар олдин оламдан ўтган. Отамиз онам билан жуда бахтли турмуш кечирганлари сабабли бошқа уйланишни хоҳламадилар. Ўша пайтда кенжа синглим Нодирани узатиш арафасида эдик. Опам шаҳар марказидаги кўп қаватли уйларда яшайди, уч ўғли бор. Мен ҳам кўп қаватли уйда яшайман, бир ўғил бир қизим бор. Синглим катта ҳовлига ёлғиз ўғилга турмушга чиқди. Энди отам хайҳотдек ҳовлида бир ўзлари қолдилар. Авваллари синглим бизларга бу борада сира ташвиш туғдирмасди, отамизнинг иссиқ-совуғи, озиқ-овқати унинг гарданида эди. Энди эса опамнинг ўғиллари навбати билан бобосини ёнида бўлиб юрди, аммо нима қилса ҳам ўғил болада уларни овқат қилишга уқуви йўқ кекса одамни эса асосан овқат сақлайди. Шундай қилиб, отамизга қараб туриш учун опа-сингиллар маслаҳатлашиб бир қарорга келдик, шаҳар четида яшашимиз, эримнинг иши, болаларимнинг ўқишларига қулайлигини инобатга олиб ҳовлига биз кўчиб келадиган бўлдик. Эрим ҳам бунга рози бўлди, отам ҳам бундан беҳад қувондилар, фарзанди, набиралари ёнида бўлиши яхшида. Бизлар ўн йил шу ҳовлида яшадик. Бу орада отам вафот этдилар. У кишига қараганлигим сабабли улар ҳаётлигида ҳовлини менинг номимга васият қилиб берди. Бундан мен ҳам эрим ҳам беҳад шод эдик.\nБир куни опам келиб – Азиза сенинг бир дона ўғлинг бор, қизингни узатсанг “дом”га ўғлингни уйлантирасан, менда эса уч ўғил. Улар бирин-кетин уйланиш ёшига етиб қолишди. Синглимга ҳовли жойи етарли, кел шу отамдан қолган катта ҳовлини сотайлик, яхшигина пул бўлади. Сенга алоҳида дом олайлик, менга ҳам улуш берсанг ўғлимни уйлантирар ва бир хоналик бўлса ҳам бир уй олардим – деб хасратини тўка бошлади. Чунки, опамнинг турмуш ўртоғи оламдан ўтган эди, ёлғиз аёл боши билан қийналиб қолганлигини айтиб кўз ёш қилдилар. Қолаверса, поччам рўзғордан ортиниб ўғилларига яшаб турган уйидан бошқа уй қилишга сира имкон қилолмаган. Шунда мени жазавам тутиб, нима сиз фарзанд бўлиб отамни бир кун боқиб қўйибсизми, Нодира кунига ярабдими, мен-ку отамнинг охирги кунигача ёнида бўлган. Ўлигини кўмган, маросимларини ўтказиб бутун сарф-харажатини қилган. Демак уй-жой фақат менга тегишли. Сизнинг бу ҳовлида сариқ чақалик ҳаққингиз йўқ, қолаверса отам ҳовлини менга васият қилиб берган. Шахсий уйим бўлса ҳам ёлғиз ўғлим бўлса ҳам ҳовлини сотадиган аҳмоқ йўқ. Бу ҳовлида набираларим катта бўлади ҳали. Унутинг, агар яна бир марта бу ҳақда оғиз очсангиз сиздайин опам йўқ мени – дедим қатъий оҳангда. Опамнинг кўз ёшлари юзини ювиб ортиқ бир сўз демай уйдан чиқиб кетди.\nШу кетганча биз опам билан узоқ йиллар гаплашмадик. Опам уч ўғлини уйлантирди, мен ҳам қизимни узатдим, ўғлимни уйлантирдим. Аммо бахтсизликни қарангки, ўғлим бепушт экан. Шу ҳовлига бир ўғлимга уч маротаба келин туширдим афсуски яйрамадим. Қизимнинг ҳам иккинчи фарзанди ногирон туғилди. Бир дардим икки бўлди. Бу фалокатлар қайдан, қайси гуноҳим учун деб ўзимга-ўзим савол бераман, жавоби йўқ. Бир куни синглим - сиз опамдан кечирим сўрашингиз керак, агар опам сизни кечирмас экан ҳеч қачон рўшнолик кўрмайсиз – деди.\n- Мен қайси гуноҳим учун узр сўрашим керак, нима айб қилибманки опам мендан норози бўлади. Ахир ҳовлини олган бўлсам бунинг учун меҳнат қилиб қўйдим-ку, - деб ўзимни оқлашга тушдим.\n- Барибир, сиз боқсангиз ҳам ҳовлида барчамизнинг ҳаққимиз бор эди. Сиз нотуғри иш қилдингиз.\n- Сени ҳам опам заҳарлаган, бор, мен маслаҳатингга зор эмасман.\n- Ҳали бундан-да кўпроқ афсус қиласиз аммо унда кеч бўлади.\n- Насиҳатинг ўзингга сийлов, истасанг сен ҳам мендан кечиб юбор.\nШу бизнинг синглим билан охирги суҳбатимиз бўлди. У ҳам бора-бора келмай қўйди, бу эса менга заррача таъсир қилмади. Мен ўзимни ҳақ деб билардим, ноҳақлигимни эса опам вафот этганлиги ҳақидаги хабарни эшитганимда тушуниб етдим. Мен опамдан узр сўрай олмадим. Ҳаётимдаги парокандалик, бахтсизлик, меҳрсизлик ҳамма-ҳаммаси опам мендан кўнгли оғриган кун эвазига экан. Ўша номинг ўчгур ғурур сабабли мен опамдан кечирим сўрамадим. Алам қилгани шу ҳовлида яйраб ҳам яшамадим, қабримга кўтариб кетолмайдиган шу ҳовли мени қолган умримни азобда ўтказишимга сабаб бўлди. Бир неча йилдирки шундан азият чекаман. Виждоним қийналади, халоватим йўқолган.\nАзиза опанинг хикоясини тинглар эканман, чин дилдан узр сўрашни билиш ҳам фазилат эканлигини тушундим. Аждодларимиз «узр сўрашни билиш – буюклик белгиси», деб бежизга айтишмаган. Биз «мен ноҳақ эдим, нотўғри иш қилдим, узр сўрайман», дейишни билишимиз керак экан. Агар узрни шунчаки сўз билан эмас, чин дилдан сўрасангиз, демак, сиз кучли характер соҳибисиз. Аслида бу сизда мужассам бўлиши лозим бўлган андишалилик белгиси. Ҳар ким ҳам узр сўрай олмайди. Бу ишни амалга ошириш учун асосий принцип ва қадриятларни қадрлаш лозим. Чин дилдан узр сўраш – бу қаҳрамонлик. Одамлар самимий узрнигина қабул қиладилар. Биз одамларга узримиз самимий эканлигини кўрсата олишимиз керак.\nКелинг, агар ноҳақ бўлсак ёки бирор-бир ишни нотўғри қилсак, узр сўрайлик. Кимдан узр сўрашнинг аҳамияти йўқ, ўз боламизданми, фаррошданми, ходимингизданми, бошлиғингизданми, асосийси, узр сўрашни билайлик. Бу билан биз атрофдагиларнинг чексиз ҳурмати ва муҳаббатини қозонамиз. Борди-ю, ишхонада бўлиб ўтган кичик бир кўнгилсизлик ёки хато туфайли танбеҳ эшитсак жуда тушкун ҳолга тушиб қоламиз. Биз учун дунё қоронғу бўлиб кетади. Шошманг, бироз кутинг маълум муддат ўтгач, ўша раҳбар хатосини тушунади ва «Хафа бўлма, мени кечир, сени ранжитдим. Мен жуда асабий ҳолатда эдим. Шундай бўлдики, мен ўз ғазабимни сенга сочдим, мени кечиришингни истардим», - дейди. Сиз ҳам кечиримли бўлинг, унга ишонинг, узрини қабул қилинг, иш шароитида ҳамма нарса бўлиши мумкин. Зотан, одамлар хатоларни кечирадилар. Бу бизнинг табиатимизда бор. Зеро, хатолар тафаккур ишининг натижасидир, улар хулоса бўла олмайди. Одамлар фақат қасддан қилинган ноҳақликни кечира олмайдилар. Агар сиз бировни атайлаб ранжитмаган бўлсангиз, унда сизнинг узрингиз ҳар доим қабул қилинади. Худди сиз ҳам уни тушунганингиз ва унинг сиздан узр сўрагани каби. Энг муҳими, ўзингиз учун шундай қарор қабул қилинг, фақат ўзига ишонган одамларгина узр сўрашга қодир, заиф одам эса буни уддасидан чиқа олмайди. Фақат кучли одамларгина узр сўрашни билади.\nЧоп этилган: 18-02-2021, 20:12\nМақола муаллифи: Феруза Орипова\nЮРАГИМДА ОНАМ ЯШАЙДИ!\nЧоп этилган: 8-03-2020, 04:42\nЧоп этилган: 13-01-2021, 22:26\nЧоп этилган: 9-11-2020, 03:30\nОНАМ ОЙНИНГ ҚИЗИ\nЧоп этилган: 17-01-2021, 08:42\nОйижоним, бағримизга қайтинг!!!\nЧоп этилган: 1-02-2021, 08:04


Бўкада аҳоли бандлигини таъминлаш - Zamin.uz\nБўкада аҳоли бандлигини таъминлаш\nБиргина Бўка туманида йил охирига қадар мингдан ортиқ фуқароларнинг ўзини ўзи банд қилганлар рўйхатига киритилиши режалаштирилган бўлса, айни пайтгача юзга яқин фуқаролар мобил илова орқали рўйхатдан ўтиб маълумотномага эга бўлдилар.\nХусусан, туманнинг Кўкорол МФЙ Намуна кўчаси 36-хонадонида истиқомат қилувчи боқувчисини йўқотган, ногирон фарзанди бор Садоқат Имомқулованинг тикувчиликда тажрибаси етарли бўлсада, ишлашга шароити йўқ эди. Вилоят солиқ органлари ходимлари томонидан мазкур оиланинг ижтимоий аҳволи ўрганилди ва тикиш машинаси олиб берилди. У шу куннинг ўзида "SOLIQ" мобил илова орқали ўзини ўзи банд қилган фуқаро сифатида рўйхатдан ўтди ва фаолияти меҳнат дафтарчасида қонуний қайд этиладиган бўлди.\nБундан ташқари 4 – сектор ҳудудларида халқни қийнаётган муаммоларни бартараф этиш, уларнинг яхши ҳаёт кечириши учун бир қатор ишлар амалга оширилмоқда. Айни пайтда ҳудудда жами, 6 та маҳалла фуқаролар йиғинлари мавжуд бўлиб, улардаги умумий аҳоли сони 16 минг 713 нафарни ташкил этади.\nМаълумот ўрнида айтиш керакки, 4-сектор ҳудида истиқомат қилаётган 6 нафар фуқароларга қорамoл, 50 нафар фуқароларнинг ҳар бирига 1 млн. сўмдан пул маблағлари ва озиқ-овқат маҳсулотлари берилди. 309 нафар фуқароларга эса 50 сотихдан ер майдонлари ажратилди.\n- Менга ҳам деҳқончилик қилиш учун ер майдони ажратилди, - дейди, Чўлобод МФЙ Қодирқул ота кўчаси 25-уйда яшовчи Лола Камолова. Хозирда ушбу ер майдонига деҳқончилик қилишни бошладим. Ҳосилдан умидим катта, оладиган даромадим орқали оиламни камбағаллик даражасидан олиб чиқиб, иқтисодий аҳволини яхшилашдир.\nБундан ташқари туманнинг Бўстон МФЙ Марказий қўрғон кўчасида яшовчи Нўъмонжон Каримбердиев 4-сектор раҳбарига иссиқхона қуриш учун банкдан имтиёзли кредит олиш мақсадида мурожаат қилган.\nМурожаатим тезда ижобий ҳал этилди, - дейди, ушбу фуқаро. 4-сектор раҳбари томонидан имтиёзли кредит ажратилишида катта ёрдам кўрсатилди. Олинган кредитни иссиқхона қуришлишида сарфладим. Эндиликда иссиқхонада халқимиз дастурхони учун сабзавот маҳсулотларини етиштиряпмиз. Сектор раҳбарлари томонидан аҳолига кўрсатилаётган бу каби ёрдамлардан миннатдорман.\nОлиб борилаётган бу каби эзгу ишлар замирида аҳоли ўртасида камбағалчиликни камайтириш, уларни касбга ўргатиш ҳамда одамларда тадбиркорлик ҳиссини уйғотиш каби муҳим масалалар мужассамдир.\n23-09-2019, 16:55, Жамият\nПаркентда анъанавий сайёр қабул ўтказилди\n31-05-2019, 14:19, Жамият\nОҳангаронда ижтимоий ҳимояга муҳтож фуқароларга ёрдам кўрсатилмоқда (фото)\n16-04-2019, 17:02, Жамият


Кафедра мудири: Султонов Абдурахим Абдарахмонович\nҚабул вақти: Ҳар куни 15:00-17:00 (сешанба ва шанбадан ташқари)\nТелефон: +99 (897) 341-69-01\nЕ-mail: Sultonov.56 @umail.uz\nКафедра бош илмий мавзуси: Бўлажак ўқитувчини бадиий-естетик ишга тайёрлаш технологияси.\n• “Мусиқа ва меҳнат таълими” кафедраси 2016 йил август ойида “Мусиқа таълими” кафедраси асосида ташкил етилди. “Мусиқа таълими” кафедраси 2010 йилдан фаолият кўрсатиб келаётган еди. 2010 йилдан буён кафедрага катта ўқитувчи Н.Рахимов мудирлик қилиб келмоқда. 2016-2017 ўқув йилидан бошлаб кафедра таркибига “Меҳнат таълими” таълим йўналиши қўшиб берилди.\n• Кафедра педагогика факултети таркибида бўлиб, жами 10 нафар профессор-ўқитувчилар фаолият кўрсатмоқда. Шулардан 1 нафари педагогика фанлар номзоди, доцент, 1 нафари педагогика фанлар номзоди, доцент вазифасини бажарувчи, 1 нафар катта ўқитувчи ва 3 нафар ўқитувчилардир. Тўлиқ ставкада 7 нафар ва 0,5 ставкада 3 нафар киши ишламоқда. Кафедра профессор-ўқитувчиларининг ўртача ёши 37.\n• Кафедра “Бўлажак ўқитувчини бадиий-естетик ишга тайёрлаш технологияси” илмий муаммолари устида иш олиб бориб, умумтаълим мактабларида ўқитилаётган “Мусиқа маданияти” ва “Меҳнат таълими” дарсларини замонавий асосда ташкил етишдаги муаммоларни ўрганиш ва уларнинг илмий ечимиларини топиш бўйича 3 та номзодлик ва 1 та докторлик диссертациялари устида иш олиб борилмоқда. Кафедра қошида ташкил етилган «Кичик мактаб»да 2 та тўгарак ташкил етилган. “Кичик мактаб” аъзолари профессор-ўқитувчилар, иқтидорли талабалар, вилоят ҳудудидаги умумтаълим мактаблари мусиқа ва меҳнат таълими ўқитувчилари илмий-тадқиқот ишларига жалб етилган.\n• Кафедрада “Мусиқа таълими” ва “Меҳнат таълими” таълим йўналишлари талабаларига жами 32 та умумкасбий, ихтисослик ва танлов фанлари ўқитилмоқда.\n• Кафедра профессор-ўқитувчилари томонидан ўқитилаётган фанлардан ўқув қўлланмалар, ўқув–услубий мажмуалар, семинар ва ТМИ ишланмалари яратилган. Кафедра аъзолари халқаро ва республика миқёсидаги илмий анжуманларида 50 дан ортик илмий маърузалар билан иштирок етишган ва илмий нашрларда 20 дан ортиқ илмий мақолалар еълон қилишган.\n• Кафедра ўз фаолиятида Тошкент давлат педагогика университети, Жиззах ДПИ, Самарқанд давлат университети, Қарши давлат университети, Андижон давлат университети, Термиз давлат университети ҳамда Сирдарё вилоятдаги 4 та коллежлар, 4 та умумтаълим мактаби ва 2 та мактабгача таълим муассасалари билан ўзаро илмий ва ўқув-тарбиявий ҳамкорлик қилиб келмоқда.\n• Илм орқали билим бериш тамойилига чуқур кириб бориш билан бирга аудиториядан ташқари машғулотлар воситасида таълим бериш кафедрада ўзига хос тарзда шаклланган. Бу ишларни амалга оширишда кафедра қошида ташкил етилган тўгараклар фаолияти асосий вазифани бажаради. Талаба-ёшларнинг илмий-ижодий ишларини ташкил етиш, самарали давом еттириш борасидаги амалий ишлар ўз натижасини бермоқда. Вилоят ва Республика миқёсида ташкил етилган конференциялар, кўрик-танловлар, мусобақаларда иштирок етган иқтидорли талабалар яхши амалий натижаларга еришиб келмоқдалар. Кафедранинг иқтидорли талабалапидан 30 нафардан ортиғи Республика ва вилоят миқёсидаги турли танловларда ғолиб ва совриндор бўлишган.\n• Бундан ташқари ҳар ўқув йилида кафедра тасарруфидаги таълим йўналишларининг йиллик “Ҳисобот концертлари ” ва ижодий ишлар кўргазмаси ташкил қилинади. Кафедранинг йиллик ҳисобот концерти ва ижодий ишлар кўогазмасига талабаларнинг ота-оналари, университет раҳбарияти, профессор-ўқитувчилар ва вилоят таълим муассасаларидан меҳмонлар таклиф қилинади.\nКафедра жамоаси қуйидаги илмий марказ ва олий таълим муассасалари билан таълимий, тарбиявий ва илмий тадқиқот соҳаларида ҳамкорлик ўрнатган.\n7205 | 2017-12-28 09:48


Ўзингиз ва оилангиз қийин аҳволдамисиз? « Ўзбекистон Халқ Ҳаракати\nЎзингиз ва оилангиз қийин аҳволдамисиз?\nАслида бугун Ўзбекистонда 30 миллион аҳоли қийин аҳволдадир.\n02 February 2013 - 11:20\nАслида бугун Ўзбекистонда 30 миллион аҳоли қийин аҳволдадир. Диктатор Каримов ва унинг оила аъзолари, вазирлари, ҳокимлари, мхх чилари, ментларини ҳисобга олмасак ваатанимизда ҳамма қийин аҳволда. Иқтисод абгор бўлган, инсонларнинг кунлик рўзғор тебратишлари имконсиз ҳолга келган, ток ва газ йўқ… Ҳаммаёқ порахўрлик, зулм, халқнинг эзилиши, кўз ёшлари, чорасизлик…\nБундай ҳолатда ҳамма бараварига ҳаракат қилиб, зулмни ағдариб ташлаши керак бўлади. Бунинг учун шу “ҳаммани” ташкиллаштириш керак. Мана шу ташкиллаштириш ишини ҳар биримиз ўзимиздан бошлашимиз зарур.\nБу “ўзинг учун ўл етим” мантиғига, эгоизмга, яъни худбинликка даъват эмасдир. Чунки яхшиликнинг бошланиши жамиятнинг ҳар бир аъзосининг яхшилик томон қадам отишидан бошланади. Ҳа,ҳар бир шахснинг, ҳар биримизнинг курашимиз билан бошланади ўзбек халқининг диктатор Каримовнинг ваҳший режимидан қутулишимиз…\nЎзингиз ва оилангиз қийин аҳволдамисизлар?\nАгар ҳақиқатан ҳам қийин аҳволда бўлсангизлар, ўзингиз ва оилангиз учун яхшилик қилишга мажбурсиз. Буни тушуниб етишингиз керак. Ўзингиз ва оилангиз аҳволининг яхшиланишини истасангиз, албатта Каримов диктатурасига қарши курашга ўз ҳиссангизни қўшишингиз керак бўлади. Бу ишдаги амалий қадамлар эса қуйидагилардир:\n– “Фасйбодаги” “Каримов кет” гуруҳига (http://www.facebook.com/groups/karimovket)\nқўшилинг ва барча дўстларингизни, танишларингизни унга давъат қилинг.\n– Одноклассники. Ру даги ЎХҲ гуруҳига (http://www.odnoklassniki.ru/uzxalqharakati) қўшилинг ва бу гуруҳ фаолиятига хабарлар, мақолалар, шарҳлар билан қатнашинг.\n– ЎХҲ нинг “Зулмга қарши варақалар” (http://uzxalqharakati.com/archives/16147) акциясига қўшилинг ва бошқаларни ҳам бу ишга қўшилишга давъат қилинг.\n– ЎХҲ матбуот воситаларини инсонларимизга танитиш сафарбарлигига (http://uzxalqharakati.com/archives/16032)\n– ЎХҲ га аъзо бўлинг ва унинг ғоя ва мақсадларини (http://www.uzxalqharakati.com/archives/12935) яхши ўрганиб чиқинг ва бошқаларга ҳам ўргатинг.\n-Ўзингиз ишонадиган инсонлар билан ЎХҲнинг гуруҳларини тузиб, ҳаракатимиз фаолият доирасининг кенгайишига ўз ҳиссангизни қўшинг.\nҲар биримиз мана шу олийжаноб вазифаларга ўз ҳиссамизни қўшадиган бўлсак, мамлакатимизда Ислом Каримов диктатураси ўрнига Эркинлик ва Адолат устун бўлган янги жамият қуриш имконини қўлга киритишимиз мумкин бўлади. Будай жамиятда эса ҳар бир шахс ва ҳар бир оила ўз ҳуқуқларини қўлга киритади, иқтисод ривожланади, давлатимизнинг тараққий қилиши учун шарт шароитлар ўртага чиқади.\nЎзингизнинг, фарзандларингизнинг, оилангизнинг эркин ва фаровон яшаши учун ҳамда жамиятимиз ва давлатимизда адолат устун бўлиши учун ўз ҳиссангизни қўшинг!\n2 февраль 2013 йил.


Расман: Ўзбекистонда бензин нархи кўтарилди\n10:03 21 Март 2018\n22:30 14.11.2017 Ҳавола олиш\n1 литр Аи-80 маркадаги автобензини нархи 1000 сўмга қимматлади ва эндиликда 3800 сўмни ташкил қилмоқда\nТОШКЕНТ, 14 ноя — Sputnik. Ўзбекистонда 15 ноябрдан бошлаб бензин нархи кескин кўтарилади. Ёқилғининг янги баҳоси аввалгисидан тахминан 40%га юқори бўлади, деб хабар қилмоқда Sputnik Ўзбекистон мухбири.\nТегишли қарор бугун 14 ноябрь куни Ҳукумат томонидан имзоланган.\nБу ҳақдаги маълумотни нашр мухбирига "Ўзнефтегаз" ходими ҳам тасдиқлаган.\nОмма эътиборига ҳавола қилинган маълумотларга кўра, бензин нархлари 15 ноябрдан бошлаб қуйидаги нархларда сотилади.\n1 литр Аи-80 маркадаги автобензин учун — 3800 сўм\n1 литр Аи-91 автобензин учун — 4300 сўм\nЎзбекистон Республикаси ҳудудида жойлашган барча автозаправкаларда ушбу нархларга амал қилинади.\n"Ўзбекнефтегаз" компаниясидаги манба маълумотларига кўра, вилоятлардаги АЁҚШлар ойига икки марта бензин етказилади. Шу сабабли, маҳаллий аҳолига бензин етишмайди.\nБундай вазият ноқонуний бензин сотуви ривожланишига олиб келди. Хусусий шохобчаларда ишлайдиган олибсотарлар ажратилаётган бензинни четга сотишади. Вилоятларда йўл четида туриб катта пластик баклажкаларда сотилишини кўриш мумкин. Ушбу бензин нархи давлат томонидан белгиланган нархдан ўртача ҳисобда 60-90 фоизга қиммат сотилади.\nМасалан, энг оммабоп бўлган АИ-80 маркали бензин нархи 2800 сўмда белгиланган бўлсада, олибсотарлар ушбу бензинни 4000-5500 сўмга пуллашмоқда.\n2010-2016 йилларда Ўзбекистонда бензин ишлаб чиқарилиши 26,2 фоизга, дизел ёқилғиси 8,3 фоизга камайиб кетди. Шу ўринда, углеводородларнинг импорти 1,3 бараварга ортди.\nЮзага келган вазиятни ўзгартириш мақсадида Вазирлар Маҳкамаси томонидан Ўзбекистонда мавжуд бўлган нефтини қайта ишлаш заводларини модерниция қилиш ҳамда Жиззахда янги завод қуришга қарор қилинди. Бу заводда йилига 5 миллион тонна нефтни қайта ишлаш натижасида "Евро-5" стандартидаги 3,7 миллион тонна бензин ишлаб чиқарилади. Шунингдек, 700 минг тонна авиация керосини, суюлтирилган газ, мазут, битум ва бошқа маҳсулотлар ишлаб чиқарилади.


ФОТО Кавказликлар Шавкат Раҳмоновни кўчада аёвсиз калтаклашди (ми)? / Olamsport.com\n26 май 10:31\nФОТО Кавказликлар Шавкат Раҳмоновни кўчада аёвсиз калтаклашди (ми)?\nТеглар : Шавкат РаҳмоновUFC\nМатбуотда қозоғистонлик 27 ёшли UFC жангчиси Шавкат Раҳмоновга ҳужум уюштирилгани ва кўчада безорилар томонидан яхшигина калтаклаб кетилгани ҳақида хабарлар тарқалди.\nЎзбекистонда туғилган аралаш яккакураш устасининг ўзи бу гап-сўзларга муносабат билдирди.\n"YouTube тармоғида мени калтаклаб кетиши ҳақида видео тарқалди. Бу ҳақида кўпчилик мени ўзимдан ҳам сўрашяпти. Яратганга шукур, менда ҳаммаси жойида. Ҳеч қачон ҳеч кимга қўл теккизишмади. Ҳеч қачон ва ҳеч кимдан қўрқмаймиз. Исталганига ва исталган жойда "ответ" қила оламиз. Шундай экан, бундай провакацияларга учманг, алданманг", — дея Раҳмоновнинг сўзларини келтиради FightTime.\nМаълумот учун, Шавкат Раҳмонов навбатдаги жангини UFC яримўрта вазн тоифасида рейтингида 9-ўринни эгаллаб турган Нил Магнига қарши ўтказади. Ушбу жанг 26 июнь куни АҚШнинг Лас-Вегас (Невада штати) шаҳрида бўлиб ўтади. Раҳмонов ҳисобида 39 та жангдан 29 ғалаба бор.\nБугунги UFC оқшомининг бонус соҳиблари маълум 0\n28 май 15:10:24\nDalboyabam kopta ozi\n26 май 15:46:14\nкозогизтонлик Шавкат рахмонов деса бўлмайдими\n26 май 15:46:01


ЎзА - Электорати ноаниқ бўлган қоришиқ партия рақамларга ёпишиб олди\nТан олиб айтаманки, сўнгги йилларда мамлакатимизда барча соҳаларда бўлгани каби сиёсий жараёнларда ҳам сезиларли ўзгаришлар рўй бермоқда. Бундай ислоҳотларни барчамиз кузатиб, айрим жабҳаларида фаол иштирокчи ҳам бўляпмиз. Айниқса, халқимизда бу йилги сиёсий жараён – Олий Мажлис Қонунчилик палатаси ва маҳаллий Кенгашларга бўлиб ўтадиган сайловлар катта қизиқиш уйғотмоқда. Айтиш мумкинки, бугун юртимизда фаолият кўрсатаётган сиёсий партияларнинг сайловчилар муаммоларини ўрганиш борасидаги ижобий фаолияти ҳам кўзга ташланмоқда.\nАммо, бу йилги сайловларда ғалаба қозонишни истаган ҳар қандай партия учун бу каби ташаббусларнинг ўзини етарли деб бўлмайди. Чунки бугунги сайловчи бундан беш йил олдинги сайловчи эмас. Бунга биргина жорий йил май ойида маҳалла раислигига (оқсоқоли) бўлиб ўтган сайловлар ҳам ёрқин мисол бўла олади.\nБугунги сайловчилар янгиланаётган Ўзбекистон тарихи учун сиёсий партиялардан янгидан-янги, халқимизнинг дилидаги ва тилидаги ғоя ва ташаббусларни илгари суришини кутаётган бир вақтда айрим сиёсий майдондаги рақибларимизнинг бир-бирига кўр-кўрона “лой чаплаш“га ҳаракат қилишлари, электорат ва аъзо талашишлари сайловчилар ҳафсаласини пир қилмоқда. Чунки сиёсий партия нафақат электорат манфаатларидан келиб чиққан ҳолда, балки халқимиз манфаатини кўзлаб фаолият олиб бориши керак. Чунки Ўзбекистон бугун бешта сиёсий партияга аъзо бўлган жами 2 157 531 нафар фуқародангина иборат эмас. Сиёсий майдонда ғалабага эришган партия 33 миллиондан ортиқ халқимиз ишончини оқлаш учун фаолият олиб боради. “Миллий тикланиш” ДП расмий нашри бўлган “Миллий тикланиш” ижтимоий-сиёсий газетасининг 2019 йил 25 сентябрдаги 37-сонида “Тадбиркорлар қатлами ЎзЛиДеПни тарк этаяптими?” сарлавҳаси остида мақола эълон қилинган. Мақолада “Юксалиш” умуммиллий ҳаракати томонидан тайёрланган маълумотлар асосида рақобатдош партиялар аъзолари сони ортишига шубҳаси борлигини иддао қилишган.\nМазкур мақолада Ўзбекистон “Миллий тикланиш” ДП рақобатдош партия аъзоларининг сони кескин ўсганлигига шубҳа қилиши, улар рақамлар кетидан қувиб, аъзолар сонини оширганини, аслида партияга аъзо бўлганлар ўзлари аъзолигидан хабардор эмаслиги таъкидланган.\nШу ўринда партияда фаолият олиб бораётганим учун эмас, “Миллий тикланиш” ДП “байроқ” сифатида илгари сураётган партия аъзоларининг бугунги кунда 46,9 фоизини ташкил этадиган талабаларнинг қандай қилиб партияга аъзо бўлиб қолганликларини билганим учун ўз фикрларимни билдириб ўтишни бурчим, деб билдим. Бинобарин, қолган партиялар ҳам бир-бирининг аъзолари шахсини аниқлаштириш билан эмас, шахси ва фуқаролиги аниқ бўлган юртдошларимиз манфаати йўлида хизмат қилишини истаймиз.\nБиринчидан, мақолада урғу бериб таъкидлангандек, “Миллий тикланиш” ДП илм-фан аҳли ва зиёли ёшлар партияси бўлса, нега аъзоларининг қарийб 46,9 фоизини ёшлар ташкил этадию, зиёлилар атиги 14,3 фоиз? Мен таълим олган олийгоҳда “Миллий тикланиш” ДП фаолларидан бўлган икки факультетнинг ўқитувчиларини биламан. Факультетга қабул қилиниб, ўзи кураторлик сифатида бириктирилган ҳар бир курсни ўқув йилининг бошидан рўйхат бўйича тўлиқ партия аъзолигига қабул қилар эди. Шу боисдан бугунги кунга келиб партия сафида талаба-ёшлар сони сунъий равишда 46,9 фоизга етган. Асосий электоратимиз дея таъкидлаган, мажбурий аъзоликни онгли равишда истамайдиган зиёлилар эса 14,3 фоизни ташкил этмоқда.\nИккинчидан, “Миллий тикланиш” ДП 2014 йилги сайловлардан кейин бугунги кун ҳолатига аъзолари сони энг кам ўсган партиялардан бири ҳисобланади. Шундан ҳам кўриниб турибдики, бугун партия томонидан кўтариб чиқилаётган ғоя ва ташаббуслар халқимиз манфаатлари учун тўлақонли мос эмас. Бу ҳолатни қолган партиялар аъзолари сони сунъий равишда ўсмоқда деб оқлаш ҳам, менимча, адолатдан эмас.\nТўртинчидан, “Адолат” СДП қайсидир партиялар аъзолари статистикасини таҳлил этиш ўрнига ўз сайловчиларига берган ваъдаларини бажариш борасида ишларни амалга ошириб, қонунчилик ташаббуси, қарор ва фармонларга ўз дастуридаги вазифаларни бажариш учун ҳукуматга таклифлар киритиш орқали йиллар давомида аҳолини қийнаб келаётган муаммоларнинг тўлақонли ечимига эришиш тарафдоридир.\nАмалий ишлар, хусусан, олий таълим муассасаларига кириш учун квоталар сонини ошириш, ҳудудларда уларнинг филиалларини очиш, дипломларнинг нострификациясини соддалаштириш, аёлларнинг репродуктив саломатлиги, инсон аъзолари ва тўқималари трансплантацияси, архивлар фаолиятини такомиллаштириш, Мактабгача таълим ҳамда Инновацион ривожланиш вазирликларини ташкил этиш каби ташаббуслардир.\nБиргина мисол – “Миллий тикланиш” ДП 2014 йилги сайловолди дастурида ҳам Давлат тили масаласидаги муаммоларни илгари сурган эди. Аммо, энг ачинарлиси, бу борада бирор ечимга эришиш у ёқда турсин, ўша танқидий мақоласини эълон қилган ўз нашрини ҳам лотин алифбосида чоп этаётгани йўқ. Агар 4 саҳифасини лотин алифбосида чоп этишини дастлабки қадам деб билсалар, бу хато. Бу кўнгилга таскин беришдан бошқа нарса эмас. Ваҳоланки, ҳеч бир босма нашрни лотин алифбосида чоп этиш тақиқланмаган.\nБешинчидан, давлат бошқарувини янгилаш ва янада демократлаштириш ҳамда мамлакатни модернизация қилишни қайсидир соҳа вакиллари ё бўлмаса, маълум бир рақамларни бирлаштириш орқали амалга ошириб бўлмайди. Бунга тарих ҳам гувоҳ. Ғалабага эришишни истаган ҳар бир партия Ватанимиз тараққиёти, фуқароларимизнинг турмуш фаровонлигига рақамлар орқали эмас, амалий ишлар ва халқимиз бирдамлиги орқалигина эришиши мумкин.\nКези келганда айтиб ўтиш жоизки, “Адолат” СДП ўз сафини аъзоларнинг жимжимадор шаклда ўсишига эришишга эмас, фаол аъзоларни бирлаштириш орқали ўз дастурида белгиланган вазифаларни амалга оширишга интилади. Партия томонидан бугунги кунда илгари сурилаётган ғоя ва ташаббуслар жамиятнинг қайсидир қатлами манфаатларига эмас, бутун бир халқимизни йиллар давомида ўйлантириб келаётган муаммолар ечимига қаратилган. Булар, биринчи галда, халқимизнинг одил судловга бўлган ишончини мустаҳкамлаш учун ҳудудларда фаолият кўрсатаётган судларни бирлаштириш. Ҳозирги кунда ҳудудларда ва туман (шаҳар)ларда фуқаролик, жиноий, маъмурий, иқтисодий ишлар бўйича судлар фаолият юритмоқда. Фуқаролик ва иқтисодий ишлар бўйича 2 та ёки 3 та туман учун битта туманлараро суд фаолият юритмоқда. Амалиётда шундай ҳолатлар ҳам мавжудки, ойлар давомида судда маълум бир иш кўрилади-да ва якунда бизга эмас, бошқа судга тааллуқли экан, деб қайтариб юборилади. Табиийки, буларнинг барчаси фуқароларимизнинг сарсонгарчиликларига сабаб бўлмоқда. Партия ташаббуси натижасида фуқаролик, жиноий, маъмурий, иқтисодий ишлар бўйича Қорақалпоғистон Республикаси, вилоятлар ва Тошкент шаҳар судларини бирлаштириш орқали битта маъмурий ҳудудда битта суд идораси ташкил этилади. Натижада фуқароларимизнинг сарсонгарчиликларига чек қўйилади.\nШунингдек, Суд мустақиллигини ҳамда суд жараёнида прокурор ва адвокат ваколати тенглиги принципини таъминлаш борасида амалдаги қонунлардаги қарама-қарши ҳолатларни бартараф этиш лозим. Мисол учун, амалдаги қонунда прокурорнинг суддан кўрилган ишларни талаб қилиб олиш ва чақириб олиш ваколати белгиланган модда мавжуд.\nУшбу модда, биринчидан, прокурорнинг судьядан устунлигини, иккинчидан, прокурор ва адвокатнинг тенглик принципи таъминланмаганини кўрсатмоқда. Чунки суддан ишларни прокуратурага олиб келишни талаб қилганда, судья ишларни қўлтиқлаб олиб боряпти. Адвокат эса судга иш билан танишиш ҳақида ариза бериб, натижасини кутади, рухсат берилганда ҳам танишиш учун маълум вақт белгиланади. Прокурор эса вақт чегараланмагани сабабли иш билан ойлаб танишиши мумкин.\nАмалдаги қонунларга асосан иш бўйича прокурор киритган протест суд инстанцияларида, шу жумладан, назорат босқичида ҳам тўғридан-тўғри тегишли судлов ҳайъатида кўрилади. Адвокат ва иш бўйича тарафларнинг суд назорат босқичига берган аризаси аввал судья томонидан ўрганиб чиқилиб, судлов ҳайъатига ўтказиш ҳақида қарор чиқарилган тақдирда судлов ҳайъатида кўрилади, бўлмаса, аризангиз асоссиз деган жавоб хати берилаверади. Натижада фуқароларнинг ҳақли эътирози юзага келади. Партия ўз сайловолди дастурида суд жараёнида прокурор ва адвокатлар ҳуқуқларини тенглаштириш, қонунчиликдаги қарама-қаршиликларни тўлақонли бартараф этиш юзасидан ҳам қатор амалий таклифларни илгари сурмоқда.\nРеспубликамизнинг олис ҳудудларида аҳоли билан бўлиб ўтган учрашувларда фуқароларимиз томонидан бугунги кунда олий таълим муассасаларига киришдаги муаммолар, абитуриентлар сони ва қабул квоталари ўртасидаги тафовутнинг катталиги, хорижий давлатлардаги сифати кафолатланмаган муассасаларга ёшларимиз оқимининг ортаётгани каби кўплаб фикрлар билдирилди.\nПартия Олий ва ўрта махсус таълим вазирлиги билан ҳамкорликда 2020 йилдан ҳар бир олий таълим муассасасига давлат буюртмаси асосида ўқишга қабул қилиш параметрлари акс этган норматив ҳужжатларни белгилаш, сиртқи таълим қамровини кенгайтириш, кечки таълим тизимини жорий қилиш ҳамда олис ҳудудлардаги ўқиш иштиёқи бўлган, аммо иқтисодий имконияти чекланган юртдошларимиз учун масофавий таълимни йўлга қўйишга эришади. Натижада олий таълим муассасалари босқичма-босқич ўзини ўзи молиялаштириш тизимига ўтказилади, бу эса, табиийки, контрактлар миқдори сезиларли камайишига олиб келади.\nБугунги кунда аҳолимизни қийнаётган муаммолардан яна бири – жамиятда учраётган коррупция тизимидир. Партия томонидан илгари сурилаётган таклифлар орқали келгуси беш йилликда коррупцияга қарши курашда жамиятда ушбу иллатга нисбатан мутлақо тоқатсизлик ҳуқуқий маданиятини шакллантиришга эришилади. Партия бундай ижобий натижага эришишда энг самарали усул – халқимизнинг фаол фуқаролик позицияси деб билади.\nАзалдан халқимиз учун юртимиз тинчлиги ва халқимиз саломатлиги энг улуғ неъматдир. Шу боис партия сайловолди дастурида Бош қомусимизда белгилаб берилган бепул малакали тиббий хизматга тўлақонли эришиш, ҳудудларда зарур йўналишларда аҳолига тиббий хизмат кўрсатаётган ихтисослашган тиббиёт марказларининг филиалларини ташкил этиш, фуқароларнинг саломатликлари борасидаги ҳужжатларини электрон шакллантириш учун “Ақлли тиббиёт” тизимини кенг жорий қилиш белгиланган. Шунингдек, аҳоли саломатлигига салбий таъсир кўрсатаётган қалбаки ва самарасиз дори воситалари фаолиятига чек қўйиш ҳамда дори воситаларининг электрон рўйхатини шакллантириб, шаҳар ва қишлоқларда дорилар бир хил нархда сотилишига эришиш партия учун энг муҳим йўналишлардан биридир.\nМен рақамлар ортидан қувадиганларни ёқтирмасам-да, маълумот ўрнида айтиб ўтишни жоиз топдим. “Миллий тикланиш” ДП бугунги кундаги аъзолари сони аслида 3 та сиёсий партиянинг бирлашиши натижасида ташкил топганини билармикин?! Менимча, рақамларга қизиқадиган партия учун бу жуда муҳим. Очиқ ва ошкоралик руҳида бўлиб ўтадиган бу йилги сайловларда сонга қараб эмас, ҳар бир сайловчи овози учун курашадиган сиёсий партиялар билан рақобат қилиш биз учун шарафлидир.


Ҳазорасп туман ҳокими Машарипов Уктам...\nҲазорасп туман ҳокими Машарипов Уктам Рустамович Халқ депутатлари туман Кенгашининг 42-сессиясидаги нутқидан\nАвтор: Сабрижамил Декабрь 16, 2020\nТуманимизда 2021-2022 йилларда 3.3 км узунликда велосипед йўлакчаларини қуриш кўзда тутилмоқда.\nЖумладан, 2021 йилда 2 км, 2022 йилда 1.3 км йўлакчалар қурилиб, фойдаланишга топширилади. Бунинг эвазига 44 та маҳаллаларда ҳам аҳолининг турли қатламлари учун спортнинг велоспорт тури билан шуғулланишилари учун шароитлар яратилади.\n2021 йил Инвестиция дастури доирасида Ҳазорасп тумани 1-сон болалар-ўсмирлар спорт мактаби Пичоқчи филиали спорт иншооти янгидан қуриш ва реконструция қилиш ҳамда 1-сон болалар-ўсмирлар спорт мактабини мукаммал таъмирлаш режалаштирилган. Бунинг натижасида уларда 920 нафардан ортиқ ёшларимизнинг спорт билан шуғулланишлари учун қўшимча имкониятлар яратилади.\nҲазорасп туман ҳокими Машарипов Уктам Рустамович Халқ депутатлари туман Кенгашининг 42-сессиясидаги нутқидан.


5G: 1000 марта тезкор мобиль алоқани қарши олинг - Terabayt.Uz\n5G: 1000 марта тезкор мобиль алоқани қарши олинг\nСиз суратда кўриб турган Мартин Купер илк маротаба Motorola русумидаги симсиз телефон орқали мобиль алоқа ўрнатган 1973 йилдан 27 йил ўтиб, яъни 2000 йиллардан бошлаб тақдим этилган 3G алоқа технологияси фойдаланувчиларга мобиль восита орқали интернетнинг веб-қидирув хизматидан фойдаланиш имконини берди.\nБугун эса инсонлар фақатгина мобиль интернет билан кифояланиб қолишаётгани йўқ. Бугун алоқа технологияси орқали саноатни бошқариш, тезкор маълумот алмашишга асосланган ҳайдовчисиз машиналар, дронларни бошқариш, “ақлли” уй ҳамда шаҳарларни бунёд этиш эҳтиёжи пайдо бўлган. Бунга эса 5G тармоғисиз эришиб бўлмайди. Мобиль технологиясининг янги тўлқини туб ўзгаришларни ваъда қилмоқда.\nМобиль технологиянинг келажаги деярли инсоният турмуш тарзининг остонасида турибди. Ericsson ва China Mobile компаниялари август ойида илк маротаба ушбу технологияни синовдан ўтказдилар. Хитойнинг Шанхай шаҳридаги кўчалардан бирида, Англиянинг Гилдфорд шаҳрида синов тариқасида илк 5G алоқа тармоғининг синов антенналари ўрнатилган. Канада, Литва, Эстония каби давлатларда ҳам муваффақиятли изланишлар олиб борилмоқда.\nЖанубий Корея ҳукумати мамлакатда 2018 йилда бўлиб ўтадиган Қишки Олимпия ўйинлари чоғида 5G тармоғини оммавий ишга туширишга тайёргарлик кўрмоқда. Япония эса ўзи мезбонлик қиладиган Ёзги Олимпия ўйинлари арафасида, яъни 2020 йилдан бошлаб мазкур технологияга ўтмоқчи. 2021 йилдан бошлаб эса янги технология АҚШ, Буюк Британия, Шведция, Бирлашган Араб Амирликлари ва Хитойда жорий қилинади.\nЮқори тезликдаги маълумот алмашиш мумкин бўлган оптик толали алоқа тармоғини яратаётган Google ҳам 5G’га қизиқиш билдирмоқда. Компания 2014 йилда “миллиметрли тўлқин” (mmWave) номли спектр полосаси 3 ГГц.дан юқори радиочастотадан фойдаланган ҳолда арзон ва тезкор коммуникация хизматларини ривожлантираётган Alpental Technologies стартапини сотиб олган.\n5G: имконият ва талаблар\nМаълумот алмашишнинг янги – 5G технологиясининг катта имкониятлар билан кириб келиши кутилмоқда. Агар сиз мобиль алоқанинг 4G тармоғидан фойдаланаётган бўлсангиз, 5G технологияси сизга бу тезликдан 1000 баробар тезкорроқ маълумот алмашишни туҳфа этади. Назарий жиҳатдан 5G тармоғи 33 тагача HD сиғимли фильмларни бир сония ичида юклаб олиш имкониятини яратади. 5G симсиз тармоғи медиа ва телекомпанияларга фильм ва видео маҳсулотларни юқори сиғимда узатиш имкониятини яратади. 4К сиғимли видеоларни онлайн режимда томоша қилиш мумкин бўлади.\nStrategy Analytics компаниясининг таҳлиллари янги алоқа тармоғи 2018 йилдан татбиқ этилишини кўрсатмоқда. 5G беқарор алоқа, алоқа узилиши ва тармоққа уланиш секинлиги, аккумуляторнинг тез тугаб қолиши каби муаммоларга чек қўяди. Биринчи навбатда, 5G’ни қўллаб-қувватлайдиган смартфон ва мобиль алоқа воситаларига бўлган талаб ошиб кетади. Strategy Analytics’нинг башоратига кўра, 2022 йилда жаҳон бўйлаб ҳар йили 10 миллион дона ушбу тармоқда ишлайдиган смартфон сотилади.\n5G технологиясида секундига 10 гигабайтгача бўлган маълумотни алмашиш мумкин. Тадқиқотлар 2025 йилга қадар алоқа тармоқларининг маълумот сиғими бугунгидан 1000 баробаргача каттароқ бўлиши кераклигини кўрсатмоқда.\nIoT, яъни ташқи сенсор ва датчиклар билан таъминланган ва улар орқали маълумот олиб ўзаро алоқага киришувчи буюмлар тармоғини яратувчи компаниялар учун катта ҳажмдаги трафик зарур бўлмаса ҳам, қурилмадаги аккумулятор узоқ вақт ишлаши учун у тезкор маълумот алмашиш тармоғига эҳтиёж сезади.\nApple, IBM ва Samsung каби йирик ахборот технологиялари компаниялари учун ҳам 5G янги даромад манбаи бўлади. Улар энди нафақат мобиль алоқа воситалари, балки интернет буюмлари тармоғи учун оммавий равишда янги турдаги датчик ва сенсорлар ишлаб чиқара бошлайдилар.\nРақамли ривожланишми ёки инқилоб?\nЖорий йилнинг 11 февраль куни процессор ишлаб чиқарувчи Qualcomm компанияси жаҳондаги илк 4G процессорини намойиш қилди. У секундига 1 гигабит ҳажмдаги маълумотни ўтказиш имкониятига эга. Қурилма бир вақтнинг ўзида 10 та симсиз маълумотлар оқимини жамлаштириб, уларнинг ҳар бирида 100 Мб маълумот алмашади.\nАммо радиочастота спектри ёки симсиз технологияни ўрнатган билан 5G ўз имкониятини намоён қилмайди. Бунинг учун электрон қурилмалар ҳам бу технологияга тайёр бўлиши керак. 2025 йилга келиб 5G-аппаратлар сони 300 млн донага етади ва 7% мобиль уланиш 5G-тармоғи ҳиссасига тўғри келади.\n5G қанчага тушади?\nМазкур хизматни йўлга қўйиш эса операторлардан 100 млрд. АҚШ долларигача бўлган маблағни талаб этар эди. 90-йилларда интернет хизматлари нархи килобайтда ўлчанган бўлса, 2000-йилларга келиб уни мегабайтларда ўлсай бошладик. Бугун эса мобиль алоқанинг интернет хизматлари нархи гигабайтда баҳоланмоқда. 5G тармоғи маълумотни тез ва арзон нархда алмашишни ваъда қилмоқда. Мутахассисларнинг фикрича, ушбу тармоқдан фойдаланиш нархи ҳозиргидан бир неча баробар арзонга тушади.


Тириклайин кўмиб ташланганми ёки бўғиб ўлдирилган: 214 нафар боланинг ўлими сири очилди\nТириклайин кўмиб ташланганми ёки бўғиб ўлдирилган:...\n08.10.2019 11:25 0 6270\nРоссия федерал хавфсизлик хизмати Иккинчи жаҳон уруши даврида гитлерчилар томонидан ўлдирилган Ейскдаги болалар уйининг 214 нафар тарбияланувчиси ҳақидаги маълумотларни ошкор этди. Бу ҳақда Краснодар ўлкаси бўйича ФХХ бошқармаси материалларига таяниб «РИА Новости» хабар берди.\nМанбага кўра болалар уйи 1941 йили Симферополдан Ейскка кўчирилган. У ерда бор-йўғи 300 нафар бола ва тарбиячи бўлган. 1942 йилнинг ёзида Ейск оккупация қилинади. Октябрь бошида босқинчилар болаларни бир нечта машинага жойлаб, олдиндан тайёрлаб қўйилган биродарлар қабристонига олиб боришади.\n«РИА Новости»га биродарлар қабристонини текшириш, мурдаларни ковлаб олиш ҳамда ҳалок бўлганларнинг исмлари ёзилган рўйхатдан иборат учта ҳужжат келиб тушади.\n1943 йил 15 апрелга тааллуқли биринчи ҳужжатда кўмишдан олдин болаларнинг ўлдирилмагани қайд этилган.\n— Уларнинг ҳаммасини олиб чиқишган ва маданиятли халқлар тарихида мисли кўрилмаган қирғинга қўл урилган, яъни уларни тириклайин кўмиб ташлашган, — дейилади ҳужжатда.\nҲужжатда биродарлар қабристонини очиш жараёни тасвирланган: болалар тартибсиз равишда ётган, кўпчилиги бир-бирини қучоқлаган, айримларининг қўлида ҳасса бўлган. Текширув пайтида жароҳат ёки ўқ излари топилмаган.\n1943 йил 3 августдаги ҳужжатга кўра, болалар 10 — 16 ёшлар атрофида бўлган. Уларнинг кўпчилигини беморлар ташкил этган.\n— Аксарият мурдаларнинг гавда бичими нотўғри. Икки нафарида умуртқанинг кўкрак қисмида бўртиқ, 11 нафарида қўл-оёқлар деформацияси, битта мурданинг чап оёғида протез бор, — дея маълум қилган экспертлар.\n1943 йил 5 августдаги ҳужжатга кўра янги маълумот аниқланди. Болаларни қабристонга олиб борган юк машиналари «дезкамер типида ёпиқ», яъни ойналарсиз бўлган. Машина кузовининг ичи темир ва тунука билан қопланган. Болаларга лиқ тўла юк машиналари 10 — 15 дақиқа йўл босган, уларни жойлаштиришга эса тахминан ярим соат вақт кетган.\nЧуқурликдан 200 метр узоқликда бўлган гувоҳлардан бирининг айтишича, болаларнинг бақирганини ёки йиғлаганини эшитмаган. Унинг сўзларига таяниб тергов янги хулоса чиқарган — машинадан тушираётганда болалар аллақачон ўлган бўлган. Терговчилар тахминича, болалар юк машинасида ис газидан заҳарланиб ўлишган.\nРўйхатга кўра ўлганлар орасида рус, украин, арман, грузин, чех, татар ва яҳудий болалари бўлган. Ҳайратланарлиси, иккита боланинг миллати «немис» деб ёзиб қўйилган. Уларни фақат битта жиҳат умумлаштириб турган — ногиронлик.\nИккинчи жаҳон уруши миллат ногирон болалар уйи Ейск биродарлар қабристони гитлерчилар\nХориж 15/06, 11:56\nВладимир Путин мақола ёзди\nКоронавирус 09/05, 17:23\nТрамп антикоронавирус чораларига эътибор бермасдан уруш фахрийлари билан учрашди\nЖамият 09/05, 15:29\nШавкат Мирзиёев: «Одамлар уруш воқеалари ва оқибатларини, тинчлик қадрини билиши керак» (фото)


Қаттиқ жисмнинг илгариланма ва қўзғалмас ўқ атрофидаги айланма ҳаракати » Texnika va texnologiya » Referat » Referat | Haqida\nAsosiy / ReferatTexnika va texnologiya Қаттиқ жисмнинг илгариланма ва қўзғалмас ўқ атрофидаги айланма ҳаракати\nҚаттиқ жисмнинг илгариланма ва қўзғалмас ўқ атрофидаги айланма ҳаракати\nFayl hajmi 637,48 kB\n1.Қаттиқ жисмнинг илгариланма харакати\n2.Қаттиқ жисмнинг қўзғалмас ўқ атрофидаги айланма ҳаракати.\n3.Бурчак тезлик ва берчак тезланишлар\n4.Қўзғалмас ўқ атрофидаги текис тезланувчан айланма ҳаракат.\n5.Уринма ва марказга интилма тезланишлар.\nИлгарилама ҳаракат деб шундай ҳаракатга айтиладики, ҳаракат давомида қаттиқ жисмда ихтиёрий олинган тўғри чизиқ ҳар доим ўз - ўзига параллел ҳолатда кўчади.\nИлгарилама ҳаракатдаги қаттиқ жисмнинг нуқталарининг траекториялари тўғри ёки эгри чизиқлардан иборат бўлишлари мумкин. Масалан илгарилама ҳаракатланувчи поезд вагонининг нуқталарининг траекториялари тўғри чизиқлардан иборат бўлади, лекин велосипед педалининг нуқталарининг траекториялари эгри чизиқлардан иборат бўлади ва хоказо.\nЭнди қаттиқ жисмнинг илгарилама ҳаракатида унинг нуқталарининг тезлик ва тезланишларини аниқлашни кўриб чиқамиз. Бунинг учун қаттиқ жисмда ихтиёрий иккита A ва B нуқталар танлаб олайлик, уларнинг радиус векторлари тегишлича rA ва rB бўлсин.\nA нуқтанинг ҳаракати орқали B нуқтанинг ҳаракатини аниқлаш учун қуйидаги вектор тенгламани ёзайлик, яъни\nбўлади. B нуқтанинг тезлигини аниқлаш учун (8.1) вектор тенгламадан вақт бўйича бир марта ҳосила оламиз,\nЛекин абсолют қаттиқ жисмда олинган ҳарқандай АВ кесма, ўзининг узунлигини (модулини) ўзгартирмаслиги ва ҳаракат илгарилама бўлганлиги сабабли , яъни 8.1 шаклдан кўриниб тургандек АВ кесма доимо ўз-ўзига параллеллигини сақлаб қолишини эътиборга олсак, охирги йиғинди нолга тенг бўлади, яъни бўлади, шу сабабли (8.2) тенгламадан қуйидагини оламиз,\n(8.3) формуладан кўриниб турибдики, илгарилама ҳаракатдаги ҳарқандай жисмнинг барча нуқталарининг тезлик векторлари бирхил бўлар экан.\nТезланишни аниқлаш учун (8.3) тенгликдан вақт бўйича бир марта ҳосила оламиз,\nДемак илгарилама ҳаракатдаги қаттиқ жисмнинг барча нуқталарининг тезланиш векторлари ҳам бир хил бўлар экан.\nУшбу икки қоида орқали, шуни аниқладдикки, илгарилама ҳаракатдаги қаттиқ жисмнинг бирорта нуқтасини тезлигини билиш барча нуқталарнинг тезлигини билишга тенг экан. Худди шундай қоида тезланишлар учун ҳам ўринлидир.\nЖисм ҳаракати даврида ундаги икки нуқта қўзғалмасдан қолса, бу ҳаракат айланма ҳаракат дейилади (81-рaсм). Қўзғалмас О ва А нуқталардан ўтувчи ўқ жисмнинг айланиш ўқи деб аталади. Жисм айланма ҳаракатини текшириш учун қўзғалмас Po ва жисм билан биргаликда ҳаракатланувчи P текисликни оламиз. Улар орасидаги бурчак Po^P=φ бўлсин. Жисм ҳаракатланганда Po ва P текисликлар орасидаги бурчак ўзгара боради. Натижада мазкур бурчак вақтнинг функцияси бўлади:\n(8.5) жисмнинг бурилиш ёки айланиш бурчаги дейилади ва у радиан билан ўлчанади.\n(8.5) тенглама қаттиқ жисмнинг қўзғалмас ўқ атрофидаги\n81 – расм айланма ҳаракат қонуни ёки айланма ҳаракат тенгламаси дейилади. Айланма ҳаракатдаги жисм бурчак тезлиги ва бурчак тезланиши\nФараз қилайлик, да жисмнинг бурилиш бурчаги φo, да эса φ1 бўлсин. Бу ҳолда вақт ўзгариши Δt=t1-to, бурилиш бурчаги ўзгариши\nΔ φ= φ1- φо бўлади..\nБурилиш бурчаги ўзгаришини вақт ўзгаришига нисбати жисмнинг ўртача бурчак тезлиги дейилади ва ωўр билан белгиланади.\nЖисмнинг бурилган моментдаги бурчак тезлигини топиш учун (8.5) дан Δt нолга интилганда лимит оламиз:\nёки ω= = (8.7)\nДемак, жисмнинг бурчак тезлиги унинг бурилиш бурчагидан вақт бўйича олинган биринчи тартибли ҳосилага тенг. Унинг ўлчов бирлиги ёки дан иборат.Жисмнинг бурчак тезлиги бурилиш бурчагининг қанчалик тез ўзгаришини ва бу ўзгариш йўналишини аниқлайди. Шунинг учун бурчак тезлигини вектор сифатида ифодаланади. Мазкур векторни жисм айланиш ўқининг ихтиёрий нуқтасига қўямиз ва йўналишини шундай танлаймизки, унинг учидан туриб қаралганда жисм доимо соат стрелкасига қарши томонга айлансин (82-расм).\nОz ўқни жисм айланиш ўқида олсак, бурчак тезлик вектори бундай ёзилади:\nбу ерда - Oz ўқининг бирлик вектори.\nУмумий ҳолда жисмнинг бурчак тезлиги вақт ўтиши билан ўзгаради. t=to да бурчак тезлик o, да эса 1 бўлсин. Бурчак тезлиги ўзгариши ( = 1- o) ни вақт ўзгариши ( t=t1-t0) га нисбати жисмнинг ўртача бурчак тезланиши деб аталади:\nбу ердан ни нолга интилтириб лимитга ўтамиз:\n(8.10)дан кўрамизки, жисмнинг бурчак тезланиши бурчак тезлигидан вақт бўйича биринчи ёки бурилиш бурчагидан иккинчи тартибли ҳосилага тенг.\nЖисм бурчак тезланишининг вектори ( ) ни айланиш ўқи бўйлаб тасвирлаш мумкин (83-расм):\nЖисм бурчак тезланишининг ўлчов бирлиги ёки бўлади. Жисм айланма ҳаракатининг хусусий ҳоллари қуйидагилардан иборат:\nАгар бурчак тезлиги (ω=const) ўзгармас бўлса, жисм ҳаракати текис айланма ҳаракатдан иборат бўлади.\nБу ҳолда: = ω=const\nφ= ωt+ φo (8.12)\n(8.12)тенглама текис айланма ҳаракат қонунини ифодалайди. Агар φo=0 бўлса,\nφ= ωt , ω= (8.13)\nТехник масалаларни ечишда кўпинча жисмнинг 1 минутдаги айланиш сони n берилган бўлади. Бу ҳолда φ=2πn, t=60с бўлиб ,\nω= = (8.14)\nБаъзи бир масалаларда ихтиёрий t1 вақтдаги айланиш сонини топиш талаб этилади. Бу ҳолда айланиш сони N билан белгиланиб, у қуйидаги формула ёрдамида аниқланади:\n2. Агар бурчак тезланиши (ε=const) ўзгармас бўлса, жисм ҳаракати текис ўзгарувчан ҳаракатдан иборат бўлади. Бу ҳолда:\nбундан , (8.16)\n(8.16)нинг иккинчи тенгламаси текис ўзгарувчан айланма ҳаракат қонунини ифодалайди. Агар ҳаракат текис тезланувчан бўлса, масалани ҳал этишда олдидаги ишора мусбат; текис секинланувчи бўлса, олдидаги ишора манфий деб олинади (83-расм; б, д).\nЖисм ҳаракати текис тезланувчи бўлганда бурчак тезлиги ва бурчак тезланишининг ишораси бир хил бўлади (83-расм; а, с).\nTeglar: бурчак жисмнинг бўлади 1203аракат айланма 1179атти1179 текис ва1179т айланиш тезлиги илгарилама иборат ну1179таларининг 1203аракати 1203олда бурилиш 1203аракатдаги бўлса оламиз тезлигини\nҚаттиқ жисмнинг текис параллел харакати


(1364 – 1405 йиллар)\nЭй саодатли Шоҳ...\nБу воқеа Шаҳризод ҳикоя қилган «Минг бир кеча»дан олинмади. У Шероз қалъаси ва унинг атрофидаги ҳудудларда бўлиб ўтган. Аввалроқ содир бўлганда, Шаҳризод уни ҳикояларига албатта киритарди. Биздан кўра, юз чандон яхшироқ сўзлаб берарди. У Амир Темурнинг охирги жанги эди. Аммо, бирор муаррих уни Соҳибқирон жанглари рўйхатига киритмаган. Ачинарлиси, улкан салтанатнинг парчаланишига шу пайтгача Темур савашлари рўйхатига кирмай келаётган мазкур воқеа сабаб бўлганди. Унга бирор ном ҳам қўйилмаган. Ҳолбуки, у биз кезиб юрган «Туғли ҳикоялар буржи»да энг чуқур яралар ва кўп чандиқлар қолдирган. Дунёда исмсиз воқеалар оз эмас ҳали. Балки, ҳикоя қилинганда уларга от топилиб қолар. Қани, кўрамиз.\nУни қандай сўзлашни билмай, гангиб турганимда, Шаҳризод секингина шипшийди: «Ҳикояни, эй саодатли Шоҳ, деб бошла...»\nШарафиддин Али Яздий: «Ва бу фатҳ тарихи етти юз олтмиш бешда, лу (балиқ) йилининг мувофиқида бўлди», деб хабар беради. Гап Соҳибқироннинг илк йирик жанги ва Илёсхожа устидан эришган биринчи муҳим тарихий ғалабаси ҳақида бораётир. Милодий 1364 йил баҳори ўрталарида содир бўлган ушбу машҳур тўқнашув Кеш вилоятидаги Қабай Митан мавзесида рўй берганди. Соҳибқирон энг қудратли рақибини Сирдарё ортига, Жети тарафга қувиб юборади. У ўша пайтда ушбу сўзланажак ҳикоямиз содир бўлган ҳудудга душманни таъқиб қилиб, биринчи қадамини қўйганди. Бу ҳикоя олис тарихда шундай бошланган эди.\nҚирқ йиллик масофа ичкарисида\nОрадан қирқ йил ўтганди. Бу ўртада бир учи Булунғурга туташган, еру кўкни титратган қанчадан-қанча ҳодисалар юз берди.\nҚабай Митан жангидан кейинги баҳорда Илёсхожа черик йиғиб, Туронни забт этиш ниятида яна қайтиб келди. Соҳибқирон унга юзма-юз чиқиш учун бу ердан 1365 йили иккинчи марта ўтди ва Чиноз яқинида машҳур «Лой жанги» бўлди.\nЧиғатой улусининг шарқий қисмида Жети амирларидан Қамариддин дуғлат талончилик йўлига кириб, ҳеч кимсадан заррача ҳайиқмай қўйди ва Мовароуннаҳр аҳли тинчлигига хавф сола бошлади. Мазкур нохуш вазият мамлакат бошқарувини тўлиқ қўлига олган Амир Темурни қаттиқ ташвишлантиради.\nУ ҳижрий 777 йили шаъбон ойининг бошида (1375 йил 26 декабр) бу хавф-хатарни бартараф қилиш учун черик тўплаб, Мўғилистонга юриш бошлайди. Булунғур дарёси кўпригидан ўтиб, Қатаван мавзесида қароргоҳ тикади. Шу кунлари ерга қалин қор тушади, совуқ мисли кўрилмаган даражада кучаяди. Оқибатда кўп одам ва от-улов нобуд бўлади. Аҳвол беҳад оғирлашгач, Соҳибқирон Самарқандга қайтади ва икки ой қулай фурсат кутади. Қўшиннинг бир қисми Булунғур ҳудудида изғиринли қишни ўтказади.\nИкки йил олдин Ғубдин тоғларидан Темур қўшини қишлаган ҳудудларни кўришга урингандим. Улар ясси тоғнинг жануби-шарқий этакларида ястаниб ётарди. Нигоҳим улар қароргоҳ тиккан кенгликларни қамраб олишга қийналганди. Энди бу жойларга Шероз қалъаси ҳаробалари тепасидан кўз югуртиряпман. Уларга жуда яқин турганимни ҳис қиляпман.\nБаҳор остонасида қаҳратон қиш бўйи қўзғалмай туришга мажбур бўлган жанговар черик, ниҳоят, 1376 йили 23 февралда Мўғилистонга отланади. Соҳибқирон шу юришида Қамариддин дуғлатнинг танобини тортиб қўяди. Чиғатой улусининг шарқий тарафида вужудга келган хатарни даф қилади. Ушбу воқеани муаррихлар «Соҳибқироннинг мўғул томон юзланиши», «Темур ва Қамариддин жанги» каби номлар билан атайди.\nЖети ҳукмдорлари кейинчалик ҳам Соҳибқиронни безовта қилиб туради. У ёғий устига беш марта қўшин тортиб борган эди. Бу юришларнинг барчасида Булунғурда бир муддат қароргоҳ тикиб нафас ростлаган, шундай юришларнинг бирида Шероз қалъасини бунёд эттириш фикри пайдо бўлган албатта.\nАмир Темур ҳижрий 793 йили (1391) катта қўшин билан қудратли Тўхтамишхонни қидириб, Қипчоқ дашти сари отланади. Юриш бошлашдан олдин бу улкан қўшинга Булунғур дарёси теварагидаги мавзелар қароргоҳ бўлган эди. Соҳибқирон ахийри, Қипчоқ даштида тутқич бермай қочиб юрган Тўхтамишни топади. Рақиблар туркий қўй мучали, ҳижрий 793 йили ражаб ойининг ўн бешинчи куни (1391 йил 18 июн) тўқнашади. Бу саваш тарихдан «Қундузча жанги» номи билан ўрин топади. Бир қанча илмий тадқиқотлар мазкур воқеани ўрганишга бағишланган ва у тўғрида бугунгача мақолалар чоп қилинмоқда. Дунёнинг ўша даврдаги саноқли қудратли ҳукмдорларидан бири Тўхтамишхон бу тўқнашувда аҳволи танг бўлиб қочади ва бир амаллаб жонини асраб қолади. Соҳибқирон Қипчоқ даштидан тенгсиз ғалаба ва ўлчовсиз ўлжалар билан қайтади. Олтин Ўрда давлати шу пайтга қадар бундай қақшатгич зарбага бирор марта дуч келмаганди.\nБуларнинг ҳеч бири беш-олти сатр билан баён қилинадиган воқеалар эмасди. Соҳибқироннинг Булунғурга қўйган биринчи қадамидан ўтган қирқ йил ичида бу ҳудудда кўп воқеалар кечди. Йўл-йўлакай бир нечтасига тўхталдик холос. Энди шу қирқ йилнинг ташқарисида рўй берган ўша дастлабки номсиз воқеага ўтамиз. У кўзга кўринмас ва фожиали бўлди. Бирор кимса бу воқеа аянчли оқибатлар келтиришини ўйламаганди. Эҳтимол, буни Амир Темур билгандир.\nУ Соҳибқирон Хитойга черик тортганида, оиласи ичида содир бўлди. Амир Темур ҳижрий 807 йили жумад ул-аввал ойининг 23-куни (1404 йил 27 ноябрь) мисли кўрилмаган улкан черик билан Самарқанддан чиқади. Ўша куни Хитойга ҳарбий юриш бошланганди. У кун охирида Оқсувлат қишлоғига келиб тушади. Эртасига Қора булоқ мавзеида тўхтайди. Шаҳзодалар, ҳаёти тўзонли савашларда кечган барча амирлар, тажрибали саркардалар бош ўрдага тўпланади ва бўлажак юришга пухта режа тузилади. Соҳибқирон Қора булоқдан кўчиб, Илон ўтти дарасидан ўтиб, Томлиқ деган манзилда чодир тикади. Бу пайтда декабрь ойи бошланиб, қиш фасли кирганди. Қамариддин дуғлатга қарши 1376 йилги Мўғилистон юришидаги аҳвол яна такрорланади. Қалин қор ёғиб, қаҳратон совуғи тушади. Аёз туну кун авжига чиқади. Совуққа чидаб бўлмай қолади, қўшин ва мол-ҳолга талафот етади. Соҳибқирон иложсизликдан черикни ортга қайтаради ва қулай фурсатни кутишга қарор қилади. У яна Оқсувлатга келиб ўрнашади. Шарафиддин Али Яздийнинг ёзишича, бу манзил обод ва ўтинга мўл бўлган. Қўшиннинг сараланган асосий қисми ҳам шу ерда тўхтаб, баҳорни кутади. Декабрь ва январь ойларида қаҳратон совуқ кетмайди. Аксинча, зўраяди. Амир Темур ҳазратлари Оқсувлат қишлоғида эллик кун туриб қолади. Сўзланадиган воқеа шу кунлари, Оқсувлатда бўлиб ўтади.\nБиз ҳам шу жойда бир оз тўхтаймиз. Ҳикояни давом эттириш учун аввал Оқсувлатни қидирайлик. У қаерда жойлашган эди? Шарафиддин Али Яздийнинг «Зафарнома» асарини нашрга тайёрлаган мутахассислар муаллифнинг унга оид маълумотини: «Оқсулат, Қора булоқ, Илон ўтти ва Томлиқ – Арис дарёсининг Сирдарёга қуйилиш жойи атрофидаги мавзелар», деб тушунтиради.\nБу изоҳ мутахассис бўлмаган ўқувчини чалғитиши, бугунги Қозоғистондаги Чимкент томонларга жўнатиб юбориши тайин. Биз, худога шукур, Булунғур ҳикояларини бошлаганимиздан бери ҳозир номлари зикр этилган ушбу мавзеларни оралаб, кезиб юрибмиз.\nИлон ўтти мавзеи Жиззахдаги Темир қапуғда, икки тоғ орасидаги тор дара, қадимдан карвонларнинг шу атрофдаги ягона ўтиш йўли эканини биламиз. Оқсувлат, Қора булоқ мавзелари Самарқанд – Илон ўтти ва Темир қапуғ ўртасидаги манзиллар эди. Обод ва ўтинларга бой Оқсувлат қишлоғи ўрни Булунғур дарёси соҳиллари атрофига тўғри келади. Оқсувлат бизга эртакларда саҳрода адашган йўловчининг олдидан чиқиб қолган кимсасиз қўрғон каби дуч келди.\nҚора булоқ эса Оқсувлат ва Темир қапуғ оралиғида эди. Турондаги бошқа дарёлар каби ғарбга эмас, шимолга қайрилиб оқадиган Сангзор қирғоқларига яқин манзил бўлган. Балки Қора булоқнинг суви Сангзорга қуйилгандир. Ишимиздаги кейинги жараёнлар тахминимизни тўлиқ тасдиқлади. Бу жой ўтмишда машҳур маскан бўлгани ва бошқа ҳукмдорлар ҳам бу ерда тўхтаб ўтгани ҳақида манбаларда ёзиб қолдирилган экан.\nШу тариқа исмсиз бу воқеани ҳам Шероз қалъаси деворлари тепасидан кузатиш имкони борлигини кўрдик. Энди Хитой юриши тафсилоти саҳифасини бирпас ёпамиз. Булунғур соҳиллари яқинида рўй берган ўша воқеанинг ўзига ўтамиз.\nЎзбекистон Фанлар академияси Шарқшунослик институти


Қариялар ва ногиронлиги бўлган шахсларга биометрик паспорт уйда расмийлаштириб берилади\nNorma’нинг ёзишича, энди ўзгалар ёрдамига муҳтож қариялар ва ногиронлиги бўлган шахсларга фуқаронинг биометрик паспорти ёки фуқаролиги бўлмаган шахснинг ҳаракатланиш ҳужжатини расмийлаштириш ва бериш белгиланган тартибда ушбу шахсларнинг доимий яшаш ёки бўлиш жойига борган ҳолда амалга оширилади. Уларнинг маълумотлар йиғиш пунктига боришлари талаб этилмайди.\nБунинг учун тегишли мурожаатни тақдим этиш зарур.\nЎзбекистон Республикасида паспорт тизими тўғрисидаги низом ҳамда Ўзбекистон Республикасининг фуқаролиги бўлмаган шахсларининг биометрик ҳаракатланиш ҳужжати тўғрисидаги низомга (5.01.2011 йилдаги ПФ–4262-сон фармонга 1 ва 2-иловалар) тузатишлар киритилди.\n1.06.2018 йилда эски намунадаги паспортларни алмаштириш муддати тугайди. Давлат персоналлаштириш маркази сайтининг «Интерактив хизматлар» бўлимида биометрик паспорт ва фуқаролиги бўлмаган шахсларнинг ҳаракатланиш ҳужжатини олиш учун электрон навбатга туриш мумкин.\nМурожаатга 1 иш куни давомида ишлов берилиб, аризачига SMS-хабар орқали банд қилинган навбат санаси ҳамда вақти тўғрисида ахборот келади. Шу ернинг ўзида ариза-анкета бланкасини тўлдириб, қоғозга чиқариш ёки тўлдирилмаган бланкани қоғозга чиқариш мумкин.\nИлгари ИИВ эслатиб ўтганидек, паспортга эга бўлиши шарт бўлган фуқаронинг паспортсиз ёки ҳақиқий бўлмаган паспорт билан яшаганлиги учун ЭКИҲнинг 1/2 бараваридан 3 бараваригача миқдорда (материални эълон қилиш пайтида – 86 120 сўмдан 516 720 сўмгача) жарима солинади. Худди шундай қонунбузарлик бир йил давомида такроран содир этилганда эса – 5 ЭКИҲ (материални эълон қилиш пайтида – 861 200 сўм).


15:00 / 28.01.2021 1948 pdf Ўқиш режими + -\nДунё тарихига назар ташласак, Ислом диёрларида илм-фан юксак даражада ривожланган. Мусулмон уламолари дунёга жуда кўп кашфиётларни тақдим қилганлар. Ислом диёрларида илм-фан ривожланган пайтлар мусулмонлар дунёнинг энг бой кишилари ҳисобланишган. Ҳозир-чи?\nНима учун биз мусулмонлар ожиз бўлиб қолдик?\nСиз бирор марта ўзингизга савол бериб кўрдингизми, нима учун биз мусулмонлар тараққиётдан орқада қолиб кетдик?\nНима учун биз ожиз бўлиб қолдик?\nЧунки биз билим ишлаб чиқара олмаяпмиз, натижада мусулмон илм дунёсини ярата олмаяпмиз. Аҳолисининг асосий қисми мусулмонлардан иборат бўлган давлатларда ҳар бир миллион мусулмонга 230 нафар олим тўғри келади. АҚШда ҳар миллион кишига 4000, Японияда 5000 олим тўғри келади. Бутун араб дунёсида фаолият юритадиган олимлар сони 35 000 нафар, ҳар бир миллион арабга 50 техник-инженер тўғри келади. Христиан дунёсида ҳар бир миллион аҳолига 1000 инженер тўғри келади. Мусулмон дунёси ялпи ички маҳсулотнинг 0.2 фоизини, Ғарб эса 5 фоизини илм-фанга сарфлайди.\nБиз, мусулмонлар, агар келажак бизга тегишли бўлсин десак аввало бор эътиборимизни, илм-фаннинг, таълимнинг ривожланишига қаратишимиз керак. Фақат шу орқалигина яна дунёнинг энг тараққий этган жамиятига айланишимиз мумкин, бўлмаса ҳали-ҳануз вазият ўзгармайди.\nФеруз Аллаев тайёрлади\n13:30 / 28.01.2021 2340\n17:00 / 28.01.2021 2662\n3559 05:00 / 13.03.2017


Токиода пичоқ билан қуролланган эркак тўрт кишини жароҳатлади\n27 май 2022, Тошкент вақти: 05:28\nТокио Олимпия ўйинлари муносабати билан хавфсизлик чораларини кучайтирди.\nЁзги Олипиада ўйинлари бўлиб ўтаётган Япониснинг Токио шаҳрида пичоқ билан қуролланган эркак тўрт кишига жароҳат етказди.\nВоқеа Сетагая районида Odakyu Electric Railway компанияси поездида содир бўлди.\nҲужум ортидан поезд зудлик билан тўхтатилди. Ҳужумда гумонланган эркак тез орада қўлга олинган.\nҲужум оқибатида тўрт киши жароҳатланган, бир кишининг аҳволи оғир деб баҳоланмоқда.\nЖиноят мотиви маълум эмас.\nЯпония ҳуқуқ-тартибот идоралари ҳужумда гумонланиб 30-40 ёш оралиғидаги эркак қўлга олинганини маълум қилди, лекин бошқа тафсилотларни билдирмади.\nЯпония дунёдаги энг хавфсиз мамлакатлардан бири ҳисобланади, зўравонлик билан содир этилган жиноятлар камдан-кам учрайди, лекин сўнгги йилларда пичоқ билан ҳужумлар бир неча бор содир бўлган.


Зоҳид Кавсарий: “Китобини Расулуллоҳ маъқуллаган бухоролик фақиҳ” - Hidoyat.uz\nАсосий саҳифа Мақолалар Зоҳид Кавсарий: “Китобини Расулуллоҳ маъқуллаган бухоролик фақиҳ”\nЧоп этилди Fevral 6, 2019 Зоҳид Кавсарий: “Китобини Расулуллоҳ маъқуллаган бухоролик фақиҳ”da fikr bildirishni o'chirish\nХIХ асрда яшаб ижод қилган йирик ҳанафий олим Муҳаммад Зоҳид Кавсарий асарларида мовароуннаҳрлик, хусусан, бухоролик фақиҳлар ҳаёти ва китобларига доир қимматли маълумотларни келтирган. Олимнинг Мовароуннаҳрга фиқҳ илмини олиб келган ва Бухорода илк фиқҳ мадрасасини ташкил қилган Абу Ҳафс Кабир (767–832) ва унинг ўғли Абу Ҳафс Сағир (ваф. 875 й.) ҳақидаги мулоҳазалари, айниқса, эътиборга молик.\nКавсарий “Ҳуснут тақозий фий сийрати Имом Абу Юсуф” асрида бундай ёзади: “Абу Ҳафс Кабир ва Абу Сулаймон Жузжоний Имом Муҳаммаднинг асарлари бизгача етиб келишида катта ҳисса қўшган”. Тарихчи Имом Заҳабий ҳам шунга яқин маълумот беради: “Абу Ҳафс Кабир Имом Муҳаммаддан фиқҳни ўрганди ҳамда Вакиъ ибн Жарроҳ, Абу Усома, Ҳушайм ибн Башир, Жарир ибн Абдулҳамид каби муҳаддислардан ҳадис эшитди. Билингларки, Абу Ҳафсдан келган ривоятлар ишончли ҳисобланади”. Бундан кўринадики, Имом Муҳаммаднинг асарлари кейинги авлодга ушбу икки шогирд орқали етган. Абу Ҳафс Кабир Бухорий Имом Муҳаммаднинг илмий мероси ва ҳанафий мазҳабининг асосий манбаи – “Зоҳирур ривоя” китобларининг ровийси ҳамдир. Ушбу асарнинг олтинчи китоби “Китаб ас-сияр ал-кабир” Абу Ҳафс Кабир она юртига қайтганидан сўнг ёзилган. Шу боис олим уни ривоят қилмаган.\n“Ҳуснут тақозий”да бухоролик муҳаддис, Имом Бухорийнинг устози Муҳаммад ибн Салом Пойкандийдан қизиқ бир ривоят келтирилган. Нақл қилинишича, у тушида Расулуллоҳ (соллаллоҳу алайҳи ва саллам)нинг Бухорога ҳадисларда сифатланган машҳур туяларини миниб, бошларига оқ кулоҳ (дўппи) кийиб келганларини кўради. Одамлар бу муборак ташрифдан бағоят хурсанд эдилар. Расулуллоҳ (соллаллоҳу алайҳи ва саллам) Абу Ҳафс Кабирнинг уйига келиб тушадилар. Сўнг Абу Ҳафс Кабир Расул (алайҳиссалом)га китобини ўқиб беради, у зот эса Абу Ҳафс Кабирнинг мутолаасига қулоқ солиб, маъқуллайдилар.\nКавсарий ушбу асарда яна келтирилишича, бир куни Имомнинг зиёратига Бухоро амири Муҳаммад ибн Толут келиб, салобатларидан тили айланмай қолади ва зиёрат сўнггигача бир оғиз гапиришга ботина олмайди. Қайтишда ҳамроҳи бўлган вазирига дейди: “Мен халифа ва жуда кўп улуғлар ҳузурига кирганман. Лекин ҳеч кимда бунчалик ҳайбат кўрмаган эдим”.\nАбу Ҳафс Кабир Бухорий ҳар куни Қуръони каримнинг тенг ярмини хатм қилишга одатланганлари ва бу умрларининг охиригача давомли бўлгани манбаларда зикр қилинади.\nМуҳаммад ибн Жаъфар Наршахий “Бухоро тарихи” китобида ёзишича, “Абу Ҳафс Кабирнинг шуҳрати Ислом оламига тарқалди, ҳатто араб диёри олимлари бирон-бир мушкул масаланинг жавобини билмай қолишса, Бухорога қатнайдиган карвонга ўз вакилларини қўшиб, масаланинг жавобини билиб келиш учун жўнатишар эди”.\nАбу Ҳафс Кабир ишлайдиган мадраса ҳозирги “Пойи Калон” мавзейида бўлган. Аллома уйдан мадрасага бозор орқали ўтганида ҳайбатидан бозорчиларнинг шовқин-сурони тўхтаб қолар экан.\nКавсарий буюк муҳаддис Имом Бухорий ҳам ёшлигида Абу Ҳафс Кабирдан таълим олганини, шу боис у кишининг шогирди ҳисобланишини айтади.\nКавсарий Абу Ҳафс Кабирнинг фарзанди Абу Ҳафс Сағир ҳам улуғ фақиҳ бўлгани, Бухоро шайхи даражасига етишгани ва араб юртларига Имом Бухорий билан бирга илмий сафарлар қилгани ҳақида ҳам тўхталган.\nАбу Ҳафс Кабир ўзлари берган фатволарни жамлаб “Фатовойи Абу Ҳафс” китобини ёзган. Алломанинг фатволари Ислом оламида кенг тарқалган бўлиб, унинг фатволари ва асарларидан кейинги давр уламолари ўз китобларида кенг фойдаланишган. “Баҳрур роиқ шарҳу Канзуд дақоиқ”, “Фатовойи Оламгирия”, “Тахриж мин фатовойи Абу Ҳафс Кабир Бухорий”, “Дуррул мухтор”, “Иноя шарҳул ҳидоя”, “Мабсутус Сарахсий”, “Бадоиъус саноиъ” каби машҳур асарлар шулар жумласидандир. Абу Ҳафс Кабир “Китобут тахриж” ва “Наводир” номли асарлар муаллифи ҳамдир.\nАбу Ҳафс Кабир 216 ҳижрий (832 милодий) йили вафот этди. Бухоронинг Дарвозайи Нав мавзеидаги тепаликка дафн қилинди. Шундан кейин одамлар бу дарвозани “Ҳазрати Имом дарвозаси” деб атай бошлашди.\nМуҳаммад Зоҳид Кавсарий ўз асарларида мовароуннаҳрлик алломалар асарлари ва ҳаёти ҳақида кўпгина нодир ва қимматли маълумотларни келтирган. Олимнинг асарларини ўрганиш, таҳлил қилиш орқали тарих қатларида қолган кўпгина ҳақиқатлар очилади.\nХалқаро ислом академияси магистранти\nМуҳаммад Зоҳид Кавсарий. Ҳуснут тақозий фий сийрати Имам Абу Юсуф. Миср, “Мактабтул-азҳарийя” (йили кўрсатилмаган), 72-б.\nИмом Заҳабий. Сияру аъламин нубала. Миср, “Мактаба ат-тавфиқия” (йили кўрсатилмаган), 10-жилд, 159-б.\nДоктор Али Аҳмад ан-Надавий. Имом Муҳаммад ибн Ҳасан аш-Шайбоний нобиғоут фиқҳил ислами. Дамашқ, “Дорул қалам”, 1314/1994. 54-б.\nБетакрор Бухоро манзаралари


Хосе Рейна фаолиятидаги энг хавфли рақибни айтди\n«Лацио» дарвозабони Хосе Рейна ўзи ўйнаган лигаларни таққослади ва энг кучли рақибни айтди.\n«Англияда камроқ ҳимояланишади. Италияда ўйин темпи сустроқ ва тўхталишлар кўп, Англия ва Германия тезлик борасида устун.\nМен учун энг хавфли рақиб Дидье Дрогба эди. «Ливерпуль» ва «Челси» ўртасидаги ўйинлар ҳар доим қийин бўлган ва у менга жуда кўп муаммолар туғдирган», – дея Рейнанинг сўзларини келтиради Futbol Emotion.\nИспаниялик 38 ёшли посбон фаолияти давомида «Барселона», «Вильярреал», «Ливерпуль», «Наполи», «Бавария», «Милан» ва «Астон Вилла» клубларидан ҳаракат қилган.